Bukedde Online - Janet Museveni asiimye abasomesa\nCranes ne Ghana ziyungudde\nMisagga afune omutendesi alina obumanyirivu\nMINISITA w’Ebyenjigiriza, Janet Museveni yeebazizza kkampuni ya Vision Group olw’okusiima abasomesa n’asaba abasomesa abalala okuyigira ku bannaabwe abawanguzi.\nYabadde ku kitebe kya Vision Group ku mukolo abasomesa ba pulayimale munaana kwe baaweereddwa ebirabo ebibasiima olw’okusukkuluma ku bannaabwe mu buweereza.\nYategeezezza nti abawanguzi balaze ekyokulabirako olw’engeri gye bayambye abayizi okufuna ebyokulya, okutumbula ebitone byabwe, n’okubaagazisa okuba mu masomero. Yagambye nti ssinga buli musomesa yeeyisa nga bano eggwanga lya kweyagaza nnyo.\n“Bw’osoma amawulire olaba abantu nga boogera ku kusoomoozebwa okuli mu masomero ga Bonnabasome. Kinsanyusizza okulaba nga basiimye abasomesa baffe abakolera mu kusoomooza,” Janet Museveni bwe yagambye.\nWakati mu kusoomoozebwa, Janet Museveni yasabye abantu okusiima ebirungi enkola ya, Bonnabasome wa pulayimale byereese naddala omuwendo gw’abayizi okweyongera.\nEnkola eno we yajjira mu 1996 abaana obukadde busatu n’emitwalo 10 be baali mu pulayimale, oluvannyuma lw’omwaka gumu gwokka abayizi obukadde butaano n’emitwalo 30 be beewandiisa.\nMu kiseera kino abaana abawera obukadde munaana n’emitwalo 20 be bali mu masomero gano.\nKkampuni ya New Vision ng’eyita mu mpaka ze yatuuma “Teachers Make a Difference”, yasiima abasomesa ba Pulayimale abali mu masomero ga Bonnabasome munaana. Baaweereddwa ebirabo omwabadde satifikeeti ne kkavvu.\nAbawanguzi kuliko, Daniel Waninsa omusomesa mu Nagongera Girls Primary School e Tororo, Basan Mohamed Khan, omusomesa mu Butumba Muslim Primary School e Bugiri, Wilson Bukaayi omukulu w’essomero lya Kamuli Girls Primary School, Deborah Alibu, omukulu w’essomero lya Namalu Mixed Primary School e Nakapiripiriti, Anna Twongeirwe, musomesa mu Nyakibale Lower Primary School, Eric Masereka omukulu w’essomero lya Railway Primaey School e Kasese, Musa Kisibo musomesa mu Morukatipe Primary School mu disitulikiti y’e Tororo ne Sarah Susan Wamala Serunkuuma omukulu w’essomero lya Mukono Boarding Primary School.\nRobert Kabushenga, akulira Vision Group yagambye nti kkampuni yasalawo okusiima abasomesa kuba yakizuula nga ly’ekkubo eryangu ery’okukyusa obulamu bw’abantu. Yasuubizza okwongera okuwagira enkola eno.\nNga kkampuni ya Bannayuganda yagambye nti kibakakatako okuyamba awaba obwetaavu.\nAbasomesa abaawangudde abaakiikiriddwa Susan Wamala Serunkuuma, baasiimye Vision Group ne bategeeza nti kino babadde tebakisuubira mu bulamu bwabwe.\nOmubaka wa Ireland mu Uganda, Donal Cronin yeetabye ku mukolo gw’okusiima abasomesa era n’asuubiza okukwatiza awamu ne kkampuni ya Vision Group nga basiima abakozi.\nYalaze obwesige mu Janet Museveni n’ategeeza nti ku kye yalabako e Karamoja amanyi ajja kukyusa ebyenjigiriza.\nOmukuhhaanya ow’okuntikko owa Vision Group, Barbra Kaija yategeezezza nti kkampuni ezze eteekawo enkola mwesiimira abantu abasukkulumye ku balala.\nLaba okusoomooza Gen. Elly Tumwine kw'ayolekedde\nEyawangudde Katikamu North azze akyusa ebifogye yeesimba n'ebibiina\nAba NRM ne NUP balwanira bawagizi ba Ndawula mu Katikamu North


Eyo mu kinywambogo, omusajja yaddamu n’ankubira n’ambuuza ekingaana okukaaba kuba Joan yali amaze okumutta!\nJOAN Namazzi yali abuzaayo emyezi mitono atuule ebibuuzo bya S6 eby’akamalirizo, abatemu ne bamuwamba ne bamutta omulambo ne bagusuula ku ttale!\nEkikangabwa kye baafuna, wadde wayise emyaka esatu, babiraba ng’ebyaguddewo eggulo.\nAbatemu olwawamba omwana waabwe ne babategeeza ku ssimu nga bwe banaatera okumutta.\nOkubakakasa nti tebasiika binyomo, baatuuka n’okubawa eddoboozi lya muwala waabwe mukaziwattu ng’abeegayirira bamusonyiwe kyokka ng’asiwa nsaano ku mazzi.\nJoan bwe yawulira eddoboozi lya nnyina ku ssimu, n’amulaajanira nti, “Maama nnyamba oweereze ssente nga tebannanzita!”.\nAbawambi baddamu ne bakubira abazadde ne babakakasa nga bwe baali bamaze okutta Joan era ne babalagira banone omulambo gwabwe!\nAmaka ga Lwanga e Nabbingo.\nYAVA KU SSOMERO\nJoan Namazzi (yafiira ku myaka 18) azaalibwa Godfrey Lwanga ne Maimuna Namatovu abatuuze b’e Nabbingo ku kyalo Ttega mu ggombolola y’e Nsangi mu Wakiso.\nYali asoma S.6 mu St Mark e Namagoma. Lwali Lwamukaaga nga 19 March 2014 ku ssaawa 4:00 abasomesa baawa Joan olukusa adde mu bazadde be akime ssente z’okulambula.\nYatuuka eka kyokka nnyina teyamusangawo ng’ali ku mulimu. Yanoonya engoye z’anaayambala mu lugendo nga taziraba.\nKkeesi mwe baali batereka engoye, mukulu we Jovian Twesonyiwe eyali asomera e Kyambogo yali alese aginyizeeko kkufulu nga n’ekisumuluzo azzeeyo nakyo ku ssomero.\nJoan yasaba omukozi w’awaka essimu agende nayo amuwe ekisumuluzo.\nBazadde ba Namazzi bombi abasomesa bwe batandika okwogera ku muwala waabwe Joan bakuyungula amaziga!\nOkwewala ennyiike okubeeyongera buli lukya, ebifaananyi by’omugenzi baabyeggyako.\nGodfrey Lwanga y’akulira essomero lya Mpenja SS erisangibwa e Gomba ate mukyala musomesa mu Trinity College e Nabbingo.\nNamatovu agamba nti kw’olwo eka yatuukawo ku ssaawa 12:00 omukozi n’amutegeeza nga Joan bwe yali akomyewooko eka kyokka yali agenzeeko Kyambogo munne gy’asomera afune ebisumuluzo.\nNamatovu agamba nti yalinda omwana obudde kutuuka kukunira nga Joan talabikako.\nYakubira muwala we eyali asomera e Kyambogo ng’amunenya obutasindika munne kudda waka ng’obudde bukyali.\nTwesonyiwe yategeeza nnyina nga Joan bwe yali yavuddeyo edda ng’obudde bukyali nti era yamuwa 2,000/- ez’entambula n’ amuwerekera nako okuva ku yunivasite e Kyambogo n’amutuusa e Banda we yalinnyira takisi emutuusa mu kibuga olwo alinnye ezimuzza e Nabbingo.\nJoan Namazzi eyattibwa\nAKUBA KU SSIMU\nTwesonyiwe bwe yakuba ku ssimu Joan gye yali nayo, yagikwata kyokka yamutegeeza bwe yali awambiddwa nti era yali mu buzibu bwe yali tasuubira kuvaamu.\nBwe yamubuuza gy’ali yamutegeeza bw’atamanyiiyo nti kyokka yali alaba emiti emingi n’amutegeeza nti yali asuubira nti we yali Namasuba. Bino Twesonyiwe yabitegeeza nnyina Namatovu.\nNamatovu agamba nti teyaddamu kutereera kyokka essaawa zaali ziwera 5:00 (ez’ekiro) n’afuna essimu ez’okumukumu ng’omusajja azimukubira yeeyambisa essimu y’awaka Joan gye yagenda nayo.\nEyamukubira yamutegeeza nga bwe baali bawambye muwala we nti era baali beetaaga obukadde 2 okumuleka.\nBaamukakasa nti bw’atazibaweereza ng’ayita ku nnamba y’essimu eyo, baali bagenda kumutta.\nNamatovu agamba nti eyamukubira (kirabika) yakwasa Joan ssimu kuba yawulira eddoboozi lya Joan ng’akekejjana ate nga lyogerera wansi nnyo nga kirabika yali mu bulumi obutagambika.\nJoan yali yeegayirira abasajja nti, ‘Oba mmami talina ssente, kale mukubire dadi ajja kuzibawa naye mundeke’. “Eddoboozi eryo lye nnasembayo okuwulira mu bulamu bwa Joan, lyannemera ku bwongo ne bwe mba obw’omu likomawo ennyiike n’ejula okunzita.\nNabakubira ne mbategeeza nga bwe nnalinawo emitwalo 30 ne mbeegayirira bamuleke ssente endala nzibasindikire enkeera.\nOmusajja yanvuma eggambo n’antegeeza bw’atayagala busentesente era n’aggyako essimu. Ebyenda byantokota, ekitengo ne kingwira era ssaakomba ku mpeke ya tulo!\nEra saddamu kuwulira ku ddoboozi lya Joan…,” bw’atyo Namatovu bw’abinyumya wakati mu kuttulukuka amaziga!\nGodfrey Lwanga, kitaawe wa Joan agamba nti mukyala we yali Mpenja n’amukubira ssimu n’amutegeeza bwe yali afunye ssimu emutegeeza Joan bw’attiddwa.\nNayanguwa okutuuka e Nabbingo ne ntuukirira Poliisi y’e Nsangi kyokka olwo nange abazigu baali batandise okunkubira nga beeyambisa nnamba y’essimu 0784629610 nga baagala mbasindikire obukadde 2 bandagirire Joan we yali kuba baali bamukubye kalifoomu mungi.\nNasaba eyali DPC w’e Nsangi mu biseera ebyo ayitibwa Ssalamu kyokka n’ankugira okuzibawa.\nTwasiiba ku muyiggo Poliisi n’enkakasa nti abatukubira baali ku mulongooti gw’e Namasuba.\nAbawambi abamu baakubiranga mukyala wange ate abalala nga bankubira, nga boogera balambulukufu nti Joan bamaze okumutta.\nLwanga anyumya: Essaawa zaali 2:00 ku makya ga Ssande, DPC w’e Nsangi n’ankubira nti yali afunye amawulire okuva ku Poliisi y’e Katwe nti waliwo omulambo gw’omuwala ogwali gusangiddwa e Namasuba ne gutwalibwa mu ggwanika e Mulago.\nOkutuuka mu ggwanika nga ku mulambo gw’omwana wange Joan kwe ndaba! Yali alabika nga yatulugunyizibwa nnyo nga tannattibwa.\nAmagulu ge gombi gaali gamenyeddwa ate nga gasibiddwa wamu n’ekigoye.” Lipoota y’eddwaaliro yalaga nti Joan yali tasobezeddwaako kyokka yali atugiddwa mu ngeri ya kusikibwamu ddookooli!\nOlususu ku ttama, ku kibegabega ne mu mugongo lwali luyubuse nga kirabika yakululwa ku ttaka ng’attiddwa oba nga tannattibwa. Lwanga agamba nti yatuusa omulambo mu maka ge e Ttega mu Nabbingo kyokka omutemu yeeyongera okumukubira nga bw’amwewaanirako nga bwe bamulazeeko ne bamutegeeza bwe bajja okumugema emputtu emutuusa okubamma obukadde 2, ssente entono zityo.\nAgamba nti n’omulambo bwe gwali gukyali mu ddiiro baamukubira ne bamubuulira omuwendo gwa weema ezaali awaka, omuti gwa ovakkedo oguli awaka, nga bw’ayambadde kkooti enzirugavu, ng’awaka bwe waaliwo emmotoka ttaano n’ebirala ate nga byonna byali bituufu ekyalaga nti abatemu baali kumpi ddala.\nKw’olwo baakubira Namatovu ne bamutegeeza bw’ali ow’ebyobufuzi ky’agamba nti ye talina kibiina ky’awagira mu lwatu nti era ye ali ku gwa nnoni.\nLwanga yalaba abatemu bamwongera nnyiike, essimu n’agikwasa owa Poliisi era ne beeyongera okumukubira. Agamba nti baakuba ssimu okumala wiiki bbiri nga Joan amaze okuziikibwa nga bakozesa layini 0784629610.\nANI NNYINI SSIMU ENO?\nOmusasi ono yalabye ku kiwandiiko kya kkooti ento ey’e Makindye. Kiraga nti nga wayise ennaku, Poliisi yakozesa obukugu n’ekwata buli eyalina akwate ku ssimu omwali layini eyo.\nOmuwala Aisha Nakabugo ye yasookerwako n’aggalirwa ku Poliisi y’e Kibuye (Katwe) nga Poliisi ekizudde nti ye yali nnannyini nnamba y’essimu 0784629610 abatemu gye baakozesanga okukubira bazadde ba Joan.\nNakabugo yeewozaako nti: yava e Ssingo gy’azaalwa, takisi n’emuteeka mu ppaaka empya n’apangisa omwetissi amutuusize omugugu mu ppaaka enkadde afune ezimutuusa ewa muganda we e Kibuye.\nOmwetissi olwateeka omugugu ku kibegabega yatandika kudduka nga bw’aweta obusonda mu bantu abateevuunya nga munyeera.\nMunnassingo yawadaawadako okumugoba naye ng’akoowoola abombye! Bwatyo Nakabugo teyaddayo kukuba liiso ku mwetissi kyokka mu mugugu mwe mwali akasimu akaalimu layini 0784629610 eyamuzaalira ebitukula!\nOmuyiggo gweyongera Poliisi n’ekwata Alosius Ssemanda n’akkiriza nti layini yali yiye kyokka yagifuna bwe yawaanyisa eyiye n’ey’omuntu gw’atamanyi gwe yasisinkana e Nakivubo.\nPoliisi yakwata Ainebyona Juma Saidi n’agamba nti essimu yagigula ku Muhereza Asuman.\nAsuman Muhereza bwe yakwatibwa yategeeza Poliisi nti ye yagifuna kuva ku muganda we Ainebyona Juma Saidi.\nEkiwandiiko kigenda mu maaso ne kinnyonnyola nti Kamada Mugabi yakkiriza bwe yatikkibwa omugugu eyagumutikka n’amubulako omugugu kwe kugutwala ku William Street, Umar Mwanje w’akolera.\nBwe baagusumulula ne basangamu essimu (eya layini 0784629610).\nLwanga agamba nti yeebuuza ensimbi ezitegekebwa mu bajeti y’eggwanga okugenda mu Poliisi kye zikola kuba tebalina yadde ekyuma ekiyinza okulumiriza azzizza omusango.\n“Nalaba nga ntengejjera busa kuba si kyangu omuwaabi okusinga omusango gw’ettemu naddala nga ogwa muwala wange kuba gwetaaga obujulizi obutaliimu kubuusibwabuusibwa,” bwe yagambye.\nAgamba nti bwe yabuuza aba Poliisi abaalaba ku mulambo gwa muwala we obujulizi bwe baali bagenda okukozesa mu kkooti nga tewali kye balina.\nAgamba nti yakizuula nga okubiyingiramu kuba kweyongera nnaku naddala ng’abatemu kkooti Abatemu baatukubiranga essimu poliisi ne bwe yabangawo ebatadde bwatyo n’asalawo oba babata babate nga taliiyo.\nAgamba nti Poliisi yaliyo e Mulago nga baggyayo omulambo kyokka tewali wadde ekipima ebinkumu ebyakwata ku Joan nga tannattibwa ebiyinza okugeraageranyizibwa n’eby’abakwate okuzuula oba ddala be batta omwana.\n“Ng’oggyeeko abasibe okukwatibwa tewali kikakasa nti ddala be batta omwana wange ate nga omu ku bo eddoboozi twaliwulira nga lye ly’oyo yennyini eyatukubiranga ssimu kyokka wadde essimu yange yabeera n’abaserikale ba poliisi okumala wiiki nnamba ng’abatemu bagikubako, tewali yadde amaloboozi agaakwatibwa ku butambi!,” bwe yagambye.\nYagambye nti bwe yabuuza omupoliisi yamutegeeza ekitongole kya Poliisi bwe kitalina byuma nti, bya buseere bibeera mu nsi ziri ezaakula!\nNe kkooti yiiyo n’okutuusa kati tetutegeezanga bigenda mu maaso! Nabita, mpaawo magombe gazza.\nNamatovu, nnyina w’omugenzi yagambye nti okuva abasibe lwe baakwatibwa mu March wa 2014 baasibirwa mu kkomera ly’e Luzira. Ne bavunaanibwa kkooti ento e Makindye ku nnamba MAK /00/AA/52/2014.\nNga October 10, 2014 kkooti yabasindika mu Kkooti Enkulu kyokka tebaategeezebwa kkooti nkulu ki gye gwaweerezebwa. Agamba nti abasibe abo mu kusooka baali tebamumanyi nti y’azaala omugenzi.\nAgamba nti lumu (Namatovu) yali mu kkooti n’awulira ng’omu ku basibe abo akuutira mukyala we obutaddamu kukozesa “layini” ya ssimu gy’alowooza nti y’emu ku bbiri ze baakozesanga mu biseera we battira Joan kyokka ne gw’ategeeza yamubula era tamanyi oba abasibe baateebwa.\nAlumiriza nti eddoboozi eryabakubira essimu nga libasaba ssente n’okubategeeza bwe basse omwana waabwe ly’omu kw’abo abaakwatibwa.\nNamatovu agamba nti yabuuza Nyanzi Macrine Gladys , omuwaabi wa kkooti ento e Makindye ekiddako kuba wadde yali ategedde nti gugenze mu kkooti Enkulu, kyokka teyamanyisibwa gy’etuula kuba kkooti enkulu zituula mu bifo bya njawulo.\nNamatovu agamba nti yamutegeeza nti yali wa kumanyisibwa mu bwangu. Kyokka okuva mu October wa 2014 okutuusa kati talina kye yali ategeezeddwa era essuubi lyabaggwaamu.\nNnamba y’omusango MAK /00/AA/52/2014 bwe yakebeddwa mu ofiisi ewandiika emisango ku kkooti e Makindye okuzuula eby’omusango gw’okutta Joan Namazzi gye byakoma , nnategeezeddwa nti emisango gyonna egya nnaggomola egiva mu kkooti ento (ey’e Makindye) ne gisindikibwa mu kkooti Enkulu gitwalibwa mu kkooti y’e Kampala.\nKu kkooti Enkulu, omuwandiisi w’emisango egya nnaggomola Emmanuel Baguma yandaze ebiwandiiko ng’omusango guno gwayingizibwa mu biwandiiko bya kkooti enkulu nga October 27, 2014 ne guweebwa nnamba HCT -00-CR-0276-2014 era ne gukwasibwa omulamuzi Alividza Elizabeth Jane nga October 30, 2014.\nGuliko abavunaanwa bataano: Aloysius Ssemanda 27 (musiizi wa langi e Bulenga), Kamada Mugabi 18, Asuman Muhereza 27 w’e Kasubi, Juma Said Ainebyona 26 w’e Lubaga, ne Umar Mwanje 43 w’e Kasubi.\nWabula olukalala olulaga entuula za kkooti lwe nnalagiddwa, tekwabadde lutuula lwonna abasibe bano lwe baali baleeteddwa mu kkooti!\nBwe yabuuziddwa ekivaako abasibe okulwa mu kkomera nga tebaleeteddwa mu kkooti yagambye nti kino oluusi kisinziira ku balamuzi ababa balina emisango emingi.\nKu musango oguvunaanibwa abatta Joan yagambye nti abasibe mu kkomera e Luzira gyebali.


Bukedde Online - Abavubuka 2 bafiiridde mu kinnya kya waka\nAbavubuka 2 bafiiridde mu kinnya kya waka\nAmaze emyaka 4 ng'abuze atabudde abaffamire\nPoliisi ekutte 5 ku by'okutamiira emisana\nOwapoliisi ng’akka mu kinnya omwafiiridde abavubuka ababiri. Mu katono ye Sula Kalule abadde abeera n’abaana ba mukoddomi we abaafudde.\nENTIISA ebuutikidde abatuuze ba Katooke A mu muluka gw'e Wamala mu munisipaali y'e Nansana abavubuka babiri bwe bagudde mu kinnya ky'awaka mwe bayiwa kasasiro ne bafiiramu.\nFrank Kavuma 19 abadde yakola S6 mu St. Francis e Nansana ne Mark Mulangira 17 batabani ba Geral Mwanje nnga babadde babeera ne Sula Kalule be baafudde mu ngeri ekyatabudde abatuuze.\nKigambibwa nti ebisumuluzo by'ennyumba byagudde mu kinnya ne baagala okubiggyayo nga wano we baagwiiriddeyo ne bafa. Embeera yabadde yaakutabulwa ng'abatuuze beebuuza engeri abavubuka gye baaguddemu mu kinnya omulundi ogumu.\nWaliwo abaabadde balowooza nti oba oli awo omu ye yasoose okugwamu nga mu geri y'okugezaako okumutaasa n'omulala n'aggwaamu. Kalule yagambye nti amawulire g'abaana be okugwa mu kinnya gaamusanze ku mulimu era yagenze okutuuka awaka yasanze poliisi n'abatuuze nga bagezzaako okubaggyayo nga baabadde balowooza nti bakyali balamu.\nYagambye nti ekinnya kyabadde kyabikkibwako enkokoto ng'okukisima tekyabadde kyangu era baagenze okubatuukako nga bamaze okufa olw'ebbugumu eringi eryabaddemu.\nNga poliisi tennaba kutuuka abatuuze baasoose kwekolamu omulimu ne bafuna emiguwa ne bagisiba mu munnaabwe ayitibwa Ssande ne bamusindika mu kinnya okutaasa banne kyokka olw'ebbugumu eringi eryabaddeyo yalemereddwa era baagenze okumuggyayo ng'azirise.\nTaata w'abavubuka yagambye nti ebisumuluzo byagudde mu kinya eggulo limu ne bamusaba sipeeya waabyo kyokka n'amunoonya n'abula.\nYabalagidde bakozese ekisenge ky'abagenyi nga bw'anoonya ekisumuluzo kyokka yabadde yaakatuuka ku mulimu ne bamukubira nga bamutegeeza nti abaana be bagudde mu kinnya. Yagambye nti ekyamusobedde y'engeri abavubuka gye baasobodde okuyita mu kutuli ekitono nga n'omwana omuto kibadde kizibu okuggyaamu.\nAkulira poliisi y'e Katooke, Adam Kamuli yakubidde poliisi ezikkiza omuliro ne baggyayo abavubuka mu kinnya kyokka baasanze bamaze okufa emirambo ne gitwalibwa mu ggwanika e Mulago ng'okunoonyereza bwe kukolebwa


Mukomye okukeeza abaana ku massomero n'okubasomesa ekiro, Minisita Senninde. - Watchdog Uganda\nMINISITA omubeezi avunanyizibwa ku by’enjigiriza ebya wansi Rosemary Nansubuga Senninde alidde mu ttama n’awera okuttunka n’abassomesa abagufudde omuze okukeeza abaana abato ku massomero saako n’okubasomesa mu budde bwe kiro, kyagambye nti kubeera kubatulugunya.\n“Okutulugunya okw’ekika kino siyinza kukukkiriza nga nkyali Minisita, kubanga abaana abato beetaaga okufuna okuwummula okumala, kino kisobozese obwongo bwabwe okwetegeka obulungi saako n’okwagala okusoma” Senninde bwe yategezezza.\nOkwogera bino yabadde asisinkanye abasomesa bonna mu Disitulikiti ye Wakiso, okusobola okutema empenda butya bwe bagenda okuddukanyamu amassomero ga Gavumenti nga kwotadde n’okuyamba abayizi baabwe okukola obulungi mu bigezo.\nYabalaze akabi akali mu kukeeza abaana abato ku massomero omuli bassedduvu tto okubakwata, empewo okubafuyiira ku zi Boda Boda saako n’okwetamwa okusoma nga bakyali bato, n’abasaba nti bino bilina okukoma amangu ddala.\nAbasomesa bamulombojjedde ennaku gye basanga mu massomero gye basindikibwa okukolera omuli obutaba n’amayumba mwe basula, ebizimbe okuba ganyegenya, obutaba na zikabuyonjo nga kwotadde n’abazadde obutafa ku baana babwe omulimu ne bagulekera basomesa bokka.\n“Tewali kiyinza kutugaana kuyisa baana singa Gavumenti nayo etuukiriza obuvunanyizibwa bwayo mu massomero gye batusindika, saako n’okutulabirira mu bye nsula” Abasomesa bwe bategezezza Minisita Senninde.


Bukedde Online - Bakulu bange balinnyiridde ekiraamo kya kitaffe\nNasoose kusikattira okukkiriza okugattibwa...\nWaliwo omusajja ayambadde ebiddugavu\nMU 2007 ng’abaali balondeddwa okuddukanya ebintu bya kitaffe bavudde mu bulamu bw’ensi eno, ekika kyatuula ne tulondebwa nze Samson Wasswa Nalima ne bakulu bange Beatrice Nababi ne Bulasio Kibombo okuddukanya ebintu bya kitaffe. Mu buvunaanyizibwa obwatuweebwa mwe mwali okukuuma ekiraamo kya kitaffe Yokaana Nalima eyafa mu 1970 ekyali kitulagira obutatunda ku ttaka lye yaleka yiika 127 e Jjokolera mu Wakiso.\nEky’ennaku bakulu bange ekiraamo kya kitaffe baakiziimudde bwe bakkakkanye ku ttaka lino ne balitunda nga bwe bakinagguka nti omulembe gwa doticom tebakyakuuma ttaka lya bafu wazira buli omu okugabana n’agenda n’ekikye.\nKino kinkwasa ennaku n’ennyiike okulaba nga kitaffe bamulinnyirira engeri eno kuba batuuse n’okutunda ebiggya we yeeebase, olwo nga naffe tutuuse okufuuka emmomboze okwaffe. Kitaffe Yokaana Nalima yafa 1970 era nga wabaddengawo abasika abakuuma ettaka lyaffe ab’enjawulo okutuusa mu 2007 lwe lyatukwasibwa.\nNababi,Nalima gw’alumirizza okutunda ettaka lya kitaabwe.\nWabula mu kiseera kino bannyinaze n’abazzukulu batunze ebibanja ku ttaka lya taata banaatera okulimalawo eryali ku yiika 127 wasigadde yiika bbiri nga mwe muli n’ebiggya. Embeera eno etutadde ku bunkenke n’okweraliikirira kuba n’ebiggya awagalamidde bakadde baffe nawo batandise okulamuzaawo”. Kitaffe Yokaana Nalima yali mutaka e Jjokolera nga yaliko omukulembeze mu kika ky’Olugave nga yaweebwa ekitiibwa kya Mpinga.\nTaata yawasa abakyala bana nga nze nzaalibwa omugenzi Gertrude Nalumansi Nalima naye eyeebase wano, bakulu bange we baagala okutunda. Bakadde baffe ne baganda baffe bonna baaziikibwa Jjokolera LC1 Wattuba ward Nangabo Town Council. Mu kiseera kino mwannyinaze Beatrice Nababi ne muganda wange Bulasio Kibombo balinnyiridde ekiraamo kya kitaffe Nalima bwe basazeewo okutunda ebibanja ku ttaka lya kitaffe nga tebalina buyinza kuba ebiwandiiko bibalagira kukuuma so si kutunda. Ekyewuunyisa kitaffe ng’akyali mulamu ffenna yatugabira ettaka mu bitundu ebyenjawulo gye yali yagula nga ndowooza mu kino yali alengedde wala ng’atya ensonga nga zino eziriwo kati.\nMu kutugabira buli omu ewuwe, yasalawo okusigaza wano we batunda kati ng’agamba nti buli alemererwa gy’ali waddembe okukomawo n’atuula awaka naye nga tatunze. Ebigambo bya kitaffe alabika yabyogeranga bakulu bange bamukongooza bigere anti tebabijjukidde nga batunda ettaka lino okulimalawo.\nNalima alumirizza bakulu be okutunda ettaka lya kitaabwe.\nNZIRUKIRA MU MATEEKA\nBwe nalaba ng’ettaka lya ssebo liggwaawo kwe kuddukira mu LC. Bano baawandiikira bakulu bange nga babayimiriza okutunda wabula ebiwandiiko bino baabiziimuula. Baagenda mu maaso n’okutunda, LC bwe yabayita yalemererwa okugonjoola ensonga n’etusindika mu kkooti. Ensonga zino nazitwala mu baamateeka babeeko kye bakola okusobola okutaasa ettaka lya kitaffe era waliwo emisango egy’enjawulo egigenda mu maaso okuli ogwa HCCC NO 102 of 2008 nga guli mu Kkooti Enkulu evunaanyizibwa ku by’ettaka.\nOmulala guli mu kkooti ya famire ku nnamba Misc.App .No 10 of 2012. Eky’ennaku ebintu mu kkooti tebitambula buli lwe tutuukayo ng’emisango gyongezebwayo tebatuwa budde kugiwuliriza! Eno tuleppuka n’emisango kyokka abavunaanibwa bo bagenda mu maaso na kutunda. Okuva mu 2012 tuleppuka kati nsobeddwa gyemba nzirukira kuba nneebuuza ddala abaaweebwa obuyinza bwe baba basatu ababiri ne batunda ddala abo baba batunze bituufu nga kubulako omukono!\nKye njagala balekere awo okutunda ettaka lya kitaffe kuba ekiraamo kikirambika bulungi nti tetulina kutunda, kyokka nga taata yaleka abagabidde ettaka mu bitundu eby’enjawulo erisukka mu yiika 20”.\nNalima ng’alaga ebiggya bya bakadde be ebyolekedde okutundibwa bakulu be.\n‘KYE TUKOLA TEKIRINA BUZIBU’ Mukulu wa Nalima, Beatrice Nababi 90, olwatuukiriddwa yagambye nti, “Kituufu Nalima ky’ayogerako nti tutunda ebibanja ku ttaka lya kitaffe kuba kye tukola tekirina buzibu bwonna. Waliwo abantu abaali ku ttaka lya kitaffe nga balinako ebibanja ne bwe yali ng’akyaliwo era bwe baasasula ssente twabakkiriza okwegula mu ttaka. Ettaka kitaffe yafa n’alitulekera era omulembe ogwasooka mwalimu abakulembeze abaatuukiriza ekiraamo. Kuba taata yalaama nti tewaba atunda ku ttaka lino era n’abaali ku bibanja baali tebawa busuulu. Obukulembeze bwe bwakyuka, abeebibanja ne batandika okutunda n’omusika eyasooka okumusikira Bulasiyo Kibombo Nalima (atali ono aliwo) naye yali yeesaliddeko ekitundu ekikye kuba baali bamuwadde ekibanja. Ono olwafa kye yeegabirako n’akiwa abaana be.\nTaata yasooka n’awa abaana be ebibanja okwali Bulasiyo Kibombo e Bikka Busiro, be yalekawo ng’abakuumi b’ettaka. Olwavaawo ensasula y’ekibanja n’ekyuka ne busuulu ne bamuvaako, abantu ne batandika okutunda ebibanja byaabwe. OMUKULU W’OLUGGYA KY’AGAMBA Patrick Mukiibi Katende agamba: Abooluganda abo eky’okutunda ebibanja ku ttaka baakola nsobi, ekyo kye bakola bamenya ebiragiro by’ekiraamo. Okutunda ebibanja ku ttaka bayita mu bumenyi bw’amateeka kuba baalondebwa kukuuma ttaka so si kutunda.\nBwe batunda tebeebuuza ku Nalima ng’ate y’omu ku baalondebwa okukuuma ettaka eryo. Baajingirira ebiwandiiko ne batandika okutunda ate nga ekiraamo kya kitaabwe kigamba ettaka teririna kutundibwa. Ate tebanditunze kuba kitaabwe yali tannafa abaana bonna baaweebwa ettaka ku bitundu eby’enjawulo yiika ezisukka mu 20.\nEkizibu ekiriwo abaana abamu baatunda ettaka lye baabagabira kyokka bwe baalaba liweddewo ne batandika okutunda ku ttaka ly’e Jjokolera lye batakkirizibwa kutundako okusinziira ku kiraamo. Ekisinga okukwasa ennaku batunze ebibanja ku yiika ekziwera 125 naye tewali kye bakozeemu kuba era tewali nkulaaku-lana yeeyongeddewo. Kye mbasaba batuule bateese ng’abooluganda ku yiika ebbiri ezisigaddewo bafune pulojekiti esobola okubayamba gye baba bakolerako nga ebayamba bonna.\nEno y’ensonga lwaki Nalima avuddeyo okuvumirira ekikolwa ky’okutunda kye bakola kuba ebibanja babimalawo. Balina okuteesa kuba bwe bataakikole ettaka bajja kulitunda liggweewo babulwe ne we banaaziika abaana baabwe n’abazzukulu kuba n’ebiggya babitunda.\nSSENTEBE W’E JJOKOLERA ANNYONNYODDE\nOkusinziira ku biwandiiko bye nasanga mu woofi isi, Yokaana Nalima nga tannafa yagaba ettaka buli mwana we n’afuna mu bitundu eby’enjawulo. Wabula mu kiraamo yalagira ettaka ly’e Jjokolera tebalikwatako wabula buli mwana anaalemererwa abeerengako. Ettaka ly’e Jjokolera lyali ku yiika 127, abamu ku baana baatandika okutunda ebibanja kati wasigaddewo yiika bbiri zokka nga kwe kuli n’ebiggya. Amagezi ge mbawa ng’abooluganda batuule bateeseganye bagabane ekitundu ekisigaddewo balekewo we balina okuziikibwa. Bwe bataakole ekyo tebajja kukwataggana era bagenda kubeera mu nkaayana nga bwe bagenda mu kkooti okutuusa ettaka bwe linaggwawo.\nMUNNAMATEEKA AWABUDDE David Kibirige munamateeka annyonnyola bwati: Ekiraamo ekituufu kirina okubeerako ennaku z’omwezi lwe kyawandikibwa era n’omukono gw’omuntu eyakiwadiika kkooti okukikkiriza. Abavunaanyizibwa ku ttaka abalondebwa bonna balina kusooka kukkirizigganya okubaako ne kye bakyusa mu kiraamo era bwe wabaawo ebikyusibwa ng’omu takkiriza biba bikyamu. Okusinziira ku mateeka agakwatagana ku Kiraamo abavunaanyizibwa tebalina buyinza kutunda ku ttaka wadde okugabana ng’omu takkiriziganyiza nabo era abo abaagula bonna, baagula mu bukyamu.


Bukedde Online - Bakukkulumidde Gavt. obutalabirira ssomero\nMinisitule y'Ebyenjigiriza egaanyi ab'amasomero okukaka abayizi...\nKola ebyokulya mu nnyama ense oyongere ku nfunayo\nEbizuuse ku mmotoka ya Bobi ereese akasattiro\n▶ Abakozesa Northern By Pass balojja akalippagano\nBakukkulumidde Gavt. obutalabirira ssomero\nOmuzira gusaanyizzaawo ebirime e Kasambya\nEbyama ku Sheikh abuzaawo abantu bizuuse\nAdded 4th March 2013\nABAZADDE b’essomero lya Mpumudde Umea Primary School bakukkulumidde Gavumenti olw’okulagajjalira essomero lyabwe ne balemwa okubazimbira ebizimbe awamu n’okuteeka entebe abaana kwe batuula mu ssomero, bye bagamba nti bye bimu ku biremerezza abaana okuyita ebigezo bya PLE.\nBya KIZITO MUSOKE\nAkulira olukiiko olufuzi olw’essomero, Yusuf Mulindwa yategeezezza nti essomero lyabwe lyatandikibwawo mu 1991, kyokka mu 2004 ne balikwasa Gavumenti eriddukanye.\n“Bukya bakwasa Gavumenti ssomero tefangayo wadde okuzimba ekizimbe n’ekimu oba okuguliramu entebe. Kuno gattako okutawaanyizibwa omugagga eyeeyita nnannyini ttaka. Gavumenti tetuyambye,” Mulindwa bwe yagambye.\nAbazadde bwe balabye tebafuna buyambi, kwe kusalawo okwekolamu omulimu ne beezimbira ekizimbe ku ssomero. Ekizimbe kino kiriko ofiisi y’omukulu w’essomero ne n’ebibiina bibiri. Kyokka omulimu gw’okumaliriza ekizimbe gukyabulako obukadde butaano, bwe basaba abazirakisa okubadduukirira.\nSsentebe wa disitulikiti, Barbra Kyazike Kinobe yategeezezza nti essomero lino bulijjo obutafuna buyambi, kibadde kiva ku nkaayana za ttaka essomero lino kweriri.\nYagasseeko nti omwaka oguwedde essomero lye limu lyaweebwa obuyambi okuva ku disitulikiti, kyokka baawalirizibwa okubukyusa ne babuwa essomero Kasangula Primary School, nga nalyo liri mu ggombolola y’emu.\nWabula Kinobe yasuubizza nti mu kiseera kino abakulira essomero lino baaleese ebiwandiiko ku disitulikiti ebikakasa ng’enkaayana bwe zaagonjoddwa era n’asuubiza nti mu mwaka gw’ebyensimbi ogujja, bajja kufuna obuyambi.\nEssomero lino eriri mu ggombolola y’e Namungo, lirimu abayizi 283, era nga mu bigezo bya PLE eby’omwaka 2012, essomero teryafuna mwan n’omu ayitira mu ddaala lisooka.\nEddogo litabudde abafumbo\nPulezidenti ayingidde mu by'abatandise okusuza abantu ku ttale\nAbawangudde obwassentebe bwâ€™amagombolola\nPoliisi ettukizza ebikwekweto ku boda n'eyoola 100\nEnsonga 4 eziggyisizzaawo Flying Squad\nBakutte abawala abakolagana n'ababbi\nMinisitule y'Ebyenjigiriza ...\nMINISITULE y’ebyenjigiriza ezzeemu okwekenneenya n’efulumya ebiragiro ebipya ng’abayizi ba P6, S3 ne S5 nga baddayo...\nKola ebyokulya mu nnyama en...\nOSOBOLA okukola ebyokulya eby'enjawulo mu nnyama ense eri ku mutindo n'ogaziya bizinensi y'okuliisa abantu. ...\nEbizuuse ku mmotoka ya Bobi...\nEMMOTOKA ya Kyagulanyi gye yayanjulidde abawagizi be n'abategeeza nti teyitamu masasi aleese akasattiro mu bitongole...\n▶ Abakozesa Northern By ...\nABANTU abakozesa oluguudo lwa Northern By Pass balojja akalippagano k'ebidduka akali ku luguudo luno okuva bwe...\nKlezia y'e Namataba yaakuma...\nABAKRISTU b'ekisomesa kya St. Charles Lwanga e Namataba - Kirinya mu Divizoni y'e Bweyogerere basabye abazirakisa...\nKlezia y'e Namataba yaakumalawo obuwu...


“Kye Kirabo Ekisinga Ebirabo Byonna Bye Nnali Nfunye”\nBw’atyo omuwala ow’emyaka 13 bwe yagamba ng’afunye embwa ng’ekirabo. Ate omukyala omusuubuzi yagamba nti kompyuta taata we gye yamuwa ng’akyali ku ssomero kye kirabo ekyakyusa obulamu bwe. N’omwami eyali yaakawasa yagamba nti kaadi mukyala we gye yamuwa ku lunaku lwe baasooka okujjukirirako embaga yaabwe, kye kirabo ekisinga ebirabo byonna bye yali afunye.\nBuli mwaka, abantu bangi bafuba okunoonya ekirabo “ekisinga obulungi” kye banaawa mukwano gwabwe oba ow’oluganda lwabwe ku mukolo gwe. Era buli muntu agaba ekirabo yandyagadde okusiimibwa. Ate ggwe? Wandyagadde okuwa omuntu ekirabo n’akisiima, oba omuntu okukulowoozaako n’akuwa ekirabo ekirungi?\nEkirabo tekisanyusa oyo yekka aba akifunye, wabula n’oyo akigabye. Bayibuli egamba nti: “Okugaba kulimu essanyu okusinga okuweebwa.” (Ebikolwa 20:35) Essanyu eriva mu kugaba lyeyongera singa ky’ogabye kisiimibwa.\nKati olwo, kiki ky’oyinza okukola okulaba nti okugaba kukuviiramu essanyu, awamu n’oyo gw’oba ogabidde? Bw’oba nga tosobola kugaba kirabo “ekisingayo obulungi,” oyinza kukola ki okulaba nga kyonna ky’ogabye kisiimibwa?


Bukedde Online - Bawakanyizza omusolo omupya ku waragi\nBawakanyizza omusolo omupya ku waragi\n'Gen. Saleh aggyibwe ku kakiiko akabuuliriza ku nnyonyi ezaagudde'\nLukwago awandiikidde katikkiro Walusimbi k...\nAdded 28th August 2012\nABAMAKKAMPUNI agasogola omwenge beemulugunyizza ku misolo gavumenti gye yatadde ku 'waragi' akolebwa mu makolero (spirits) nga bagamba nti gigenda kuvaako abanywi okukendeera olw'ebbeeyi yagwo eyinza okulinnya.\nBya Muwanga Kakooza\nBino baabyogeredde mu kakiiko ka palamenti ak'ebyobusuubuzi bwe baabadde beemulugunya ku misolo egyayongerwa ku mwenge mu bajeti eyasomwa minisita Maria Kiwanuka gye buvuddeko.\nOmukungu wa kkampuni ya Uganda Breweries Ltd Richard Wabwire yagambye nti okwongera emisolo ku mwenge kijja kuleetera abanywi okukendeera kikendeeze n'ensimbi amakampuni ze gayingiza.\nGavumenti yayongeza emisolo ku mwenge ogugwa biti bya waragi (spirits) ogukolebwa amakampuni ago okuva mu bikozesebwa ebiri mu Uganda okuva ku musolo gwa bitundu 45 ku buli 100 okutuuka ku 60 buli 100.\nAte omwenge ogukolebwa okuva ku bikozesebwa okuva ebweru emisolo ne girinnya okuva ku bitundu 60 okudda ku 70 buli 100.\nKyokka ababaka abasinga okwabadde ne Tim Lwanga baagambye nti emisolo egyo gyetaagibwa kuba gavumenti eyagala okukola enguudo. Ne bagamba nti okwongera kw'emisolo egyo tekijja kuvaako mwenge gunywebwa kukendeera.\nAbasogozi baagambye nti wadde waragi w'omubuveera yawerwa kyokka era akyatundibwa.\nAbasoggola omwenge bawakanyizza omusolo omupya ku waragi\nBamutumye ku dduuka nâ€™abula\nAni yaluka olukwe lwâ€™okutta omusuubuzi wâ€™omu Owino okumubbako amaka, emmotoka ne pikipiki?\nAbakungu ba Kabaka bava batya mu kukola ne badda mu kukuba embirigo!\nEbinaakulemesa okufuna mu kiyumba(green house)\nEntangawuzi ezzeemu okulinnya ebbeeyi e Butambala ya 350,000/-\nYiika y'obutungulu nkungulamu ttani 18


Bukedde Online - Ensonga 7 ezimazeewo ebbugumu mu gy'Ebika\nEnsonga 7 ezimazeewo ebbugumu mu gy'Ebika\nAnek ne Nambuusi balwanira ntebe ya Uganda...\nEnte n’Effumbe balwanira fayinolo y'ebika...\nAdded 25th November 2017\nFAYINOLO y’Ebika by'Abaganda ey’omwaka guno ekomekkerezebwa leero (Lwamukaaga) ku kisaawe ky'e Bukalasa e Bulemeezi. Bannabyamizannyo bangi beebuuza ebbugumu eryalinga mu mpaka zino mu myaka gy'e 90 gye lyadda. MOSES KIGONGO ne JOSEPH ZZIWA bakuleetede ezimu ku nsonga zino.\nPeter Lwasa omu ku bazannyi b'Ente abasuubirwa okwetooloolerwako ennumba za ttiimu eno (wansi) ng'attunka ne Yayo Lutimba owa ttiimu y'Abalangira ku fayinolo y'omwaka oguwedde e Bugerere.\nEntalo mu bakulembeze b’Ebika\nEntalo zaawudde mu bakulembeze, gye biggweera nga tewali asobola kukunga bantu kugenda kulaba Bika byabwe nga bizannya. Omwaka oguwedde Ekkobe teryetabye mu mpaka olw’ensonga ezeekuusa ku mivuyo gy’obukulembeze.\nKalenda y’ebyemizannyo gya Buganda ekolebwa mu kiseera ekirimu liigi, sso nga yandibaddewo nga liigi ya 'Super' ewedde. Kino kireetawo okulwanira ebisaawe ebitono, okulwanira abazannyi ba kiraabu za 'Super' n’okwawula mu bawagizi.\nOkumala sizoni bbiri, fayinolo y’empaka zino ebadde eyongezebwayo okumala kumpi emyezi ebiri.\nEy'omwaka guno ezannyiddwa nga wayiseewo emyezi esatu kuba semi yazannyibwa mu August. Kino kimalawo ebbugumu n’ennyonta y’okulaba omuwanguzi.\nEbbula ly’abavujjirizi liviiriddeko ttiimu ez'enjawulo obutaba na birabo bisikiriza bazannyi kuzannya mupiira gwa kufiirawo, sso nga n'oluusi ssente ezisuubizibwa omuwanguzi w'Engabo zirwayo.\nAbakungu balumiriza nti akakiiko k’ebyemizannyo kassa nnyo amaanyi mu mpaka z’Amasaza ne bazifunira n’abavujjirizi, Ebika ne bitalowoozebwako, ekigisse.\nEmipiira gy’ebweru, nga Premier gisse nnyo ebbugumu mu mipiira gy’eggwanga, nga n'egyEbika mw'ogitwalidde, kuba abawagizi naddala abavubuka gye bettanira.\nEmbeera eno teyaliiwo emabega kubanga abawagizi abasinga baanyumirwanga okulaba ttiimu zaabwe kyokka ensangi zino batinkiza na ManU, Arsenal n'endala.\nEbisaawe bikyali bitono;\nEmpaka zisanga okusoomoozebwa olw'ebbula ly'ebisaawe, era waliwo n’emipiira egimu egiyiise olw’embeera eno. Kino kiwalirizza akakiiko akategesi okuteeka emipiira egimu mu bisaawe ng'ekya Ssendi ebitatuukana na mutindo, ekimazeemu abawagizi amaanyi.\nEBIROWOOZO OKUSUULIBWA EBBALI\nEbirowoozo ebireetebwa abakugu abaddukanya ttiimu z’Ebika ebimu tebissibwa mu nkola. Abakungu abamu balumiriza nga bwe bawaayo ebirowoozo ebiyinza okubbulula emipiira gy'Ebika, kyokka tebaanya kibituseeko kubanga tebissibwa mu nkola.\nABAKUNGU KY E BAGAMBA\nOmutaka Fredrick Kasibante Kayiira Gajuule (omukulu w’olukiiko lw’Abataka ba Buganda; Kituufu wabaddewo okusoomoozebwa okutonotono, ng’entalo mu bika, kyokka ensonga eno ekoleddwaako kubanga emisango egibadde gyetuumye mu kkooti ya Kisekwa gisaliddwa.\nNoolwekyo nkubiriza bazzukulu ba Buganda okuddayo mu bika bakwasizeeko ababiddukanya. David Kalibbala (muwandiisi w'akakiiko k'ebika); Wadde ebisaawe kibadde kizibu mu mpaka, ku luno tugezezzaako okugonjoola ensonga eno era twaweebwa olukusa okweyambisa ekisaawe ky'e Wankulukuku okutuusa empaka lwe zikomekkerezeddwa.\nTusuubira n'okukola ku nsonga endala. Henry ssekabembe (Minisiya w'emizannyo e Mmengo); Kyannaku nti ffe ng'Abaganda abakwatibwako ensonga z’ennono ate twesuuliddeyo ogwa nnaggamba, ate ne twebuuza lwaki empaka temukyali bbugumu.\nKati njagala ombuulireyo omukulu w'akasolya oba Owesigga eyavuddeyo ku mikutu gy’empulizaganya n'akunga bazzukulu be okweyiwa mu ssaza ly'e Bulemeezi okulaba fayinolo Wabula twateekawo pulaani eyatongozeddwa Katikkiro Charles Peter Mayiga n'ekigendererwa ky'okukulaakulanya emizannyo gyonna mu Buganda, era ensonga ya kalenda y’ebyemizannyo twagigonjodde bwe twalambise engeri ebintu byonna ebigenda okukolebwa mu mwaka.\nKu ky'abavujjirizi, twatuukiridde kkampuni ez'enjawulo era essaawa yonna bagenda kutwegattako, ate ku nsonga y'ebisaawe, twayisizza ekiteeso ekya buli Ssaza oba Ggombolola okutuwaayo yiika z'ettaka ssatu okukulaakulanyizaako ebyemizannyo.\nABA TTIIMU ZA KIRAABU BOOGEDDE\nWe lwazibidde ku Lwokuna ng'abakungu b'Ebika ebyatuuse ku fayinolo bayomba olwa kiraabu za 'Super' okulemera abazannyi baazo. Kuno kuliko Abeffumbe; Hood Kaweesi (Police), Derrick Nsibambi (KCCA) ne Solomon Walusimbi (Maroons) wamu n'abe Nte; Farouq Katongole (Bright Stars) ne Henry Katongole (Villa).\nBukedde yatuukiridde abakungu ba kiraabu za 'Super' ne bategeeza;\nAbdallah Mubiru (atendeka Police FC); Tewali mukungu wa ttiimu ya kika yenna yantuukiridde ng’ansaba omuzannyi, sso nga ndi mwetegfu okubawaayo babayambe mu nteekateeka zaabwe zonna.\nAsafu Mwebaza (wa Maroons); Tewali yantuukiridde ku nsonga ya Walusimbi, naye bwe baba bamwetaaga nkakasa bajja kumutuukirira oba okuntegeezako tulabe ekyokukola.\nValley Mugwanya (akulira emirimu mu Villa; Twabadde n'omupiira gwa liigi ne Express ku Lwokutaano nga tetuyinza kweggyako Katongole nga tugenda kuzannya emu ku ttiimu bwe tusinga okubeera n'embiranye.\nAbakungu ba ttiimu y’Ente batusaasire mu nsonga eyo.\nKabaka lw’aggulawo egy’Ebika ne Hippos lw’ekyaza Cameroon


Bukedde Online - Poliisi esunsudde 309 okulwanyisa obutujju\nEggaali y'omukka emusensebudde okugulu\nPOLIISI esunsudde abasirikale baayo 309 n’ebatwala mu kutendekebwa okwenjawulo mwe bagenda okufunira obukodyo bw’okukolera mu buli mbeera naddala mu kulwanyisa obutujju.\nAkulira ekitongole kya poliisi ekivunaanyizibwa ku kutendeka, Andrew Felix Kaweesi bwe yabadde ayogera eri abaserikale abasunsuddwaamu mu nkambi y’amagye e Nakasongola, yagambye nti poliisi eri mu kaweefube w’okulaba ng’abaserikale basobola okwahhanga embeera yonna omuli okukolera mu bbanga, ku ttaka ne ku mazzi.\n“Twasazeewo okusunsula mu baserikale ne tufunamu 309 nga ku bano kuliko abakazi 23. Bagenda kutendekebwa mu bukodyo obwenjawulo obujja kubasobozesa okukola emirimu nga tubayita ba ‘Elite Forces’ era baakukolera mu kitongole ekirwanyisa obutujju,” Kaweesi bwe yagambye. Yagambye nti poliisi yafunye abakugu okuva e Yisirayiri ssaako n’ab’ekitongole ekirwanyisa obutujju ekya Joint Anti Terrorism (JAT).\nMu bukodyo bwe bagenda okutendekebwamu, mulimu n’obw’okununula abawambiddwa okuva mu mikono gy’abalabe. Okutendekebwa kwa kumala emyezi ena era balina essaawa emu yokka ey’okwebaka buli lunaku


Bukedde Online - Gravity Omutujju yava buto nga yeeyiiya\nGravity Omutujju yava buto nga yeeyiiya\nOw''e Busembatya awangudde engule ya Miss...\nEza Miss Muteesa ziwanguddwa w’e Kakeeka...\nAdded 1st November 2014\nGRAVITY omuki? Omutujju..! Wabula ayanguwa okugattako nti, “Nze siri mutezi wa bbomu wabula nnalyetuuma kubanga ndi mutujju wa miziki”.\nAmannya ge amatuufu ye Gereson Wabuyu 21. Kitaawe ye Micheal Gesa ne Jane Kajoina ababeera e Nakulabye mu Kiwuunya.\nOKUTUUKA GYE BAZAALA GRAVITY\nOkugendayo okulaba bazadde be, twabuuse emyala esatu nga buli we tuyita bamumanyi bweso. “Eno ndi kabaka kubanga bangi nkuze bandaba, be bansomesezza.\nMuno mwe nneekwekanga nga tubba ffene ku miti.”\nN’essomero lya Musa Zzimbe gye yasomera nasale ne pulayimale erya Nakulabye Junior School liri mu ghetto.\nNnyina twamusanze ku lubalaza lw’ennyumba nga yeekuuta ebigere n’ekiyinja n’atwaniriza. Yatuggyiddeyo obufaananyi bwa mutabani we nga muto n’annyonnyola bwe yali omuzibu, omukujjukujju era omuyiiya.\nYali talootangako nti alivuga ku mmotoka. Kati avulumula Toyota Harrier Lexus.\nWano we nnajjukiridde nti Gravity bw’aba ayimba oluyimba lwa Walumbe zzaaya lwe yadda mu lwa Paul Kafeero, yeeyogerako ng’omukujjukujju!\nNnyina yategeezezza nti obukujjukujju bwa Gravity bwasinga kumwewuunyisa lwe yagwa ng’asamba omupiira ne bamusiba ‘pulaasita’ e Mulago kyokka n’abiggyako mu nnaku bbiri.\nAbasomesa baamwekangira ku ssomero. Olwo yali asomera ku Old Kampala SS. Baamugoba ku ssomero lwa ‘kusiba bbaalansi’\nGravity Omutujju ne nnyina Jane Kajoina.\nGRAVITY YALI MUSAMBI WA MUPIIRA\nGravity yali acanga nnyo akapiira era baamuwa sikaala. Era olw’okwagala ennyo omupiira, kwe kulimba nti awonye (luli lwe baamumenya).\nYiino embooko ya Gravity Omutujju. Ye Shaluwa Nakanyike.\nAlina omwana gwe yatuuma Queen Jane Mutoni ow’emyaka ebiri. Abeera ne jjajja we era obwedda azannyamu ne kitaawe. Mutoni yamuzaala mu muwala gwe yasooka okwagala ne baawukana. Kati alina omukyala, Shaluwa Nakanyike, babeera Munyonyo.\nGravity ayogerwako ng’eyakyusa muziki ekika kya Hiphop w’Ekimerika n’amuzza mu Hiphop Luga flo ow’Oluganda eyeefaananyiriza kadongokamu abantu kwe bazinira.\nOkuyimba yakutandikira ku Old Kampala SS mu 2007 mu S1 n’amalirayo S4.\nOkutuuka ku nju za bakadde ba Gravity mu Kiwuunya, obuuka mwala.\nKu Old Kampala, yalina mukwano gwe Ronald Mwebaza(naye kati muyimbi eyeeyita Rough X) eyamutuusa ku mukulu we Peterson Zziwa owa Redemption Studio e Kasubi.\nOno ye yakwata ennyimba za Gravity ezaasooka omuli ‘Tsunami’ mu 2011, ‘Joanita’ ne ‘Walumbe zzaaya’ mu December wa 2011.\nZziwa ye yakola eng’oma za Walumbe zzaaya ate ‘puloduusa’ Rinex n’akwata amaloboozi.\nAfuna puloduusa omulala\nYagenda ew’omukwasi w’ennyimba omulala, Didi eyakola oluyimba lwa Eddie Kenzo olwa Sitamina n’eza Coco Finger omuli Mikono waggulu ne My Miss n’amukolera Billionaire, Nakyejwe lwe yayimba ne Willy Mukaabya.\nGravity mu ddiiro lye nga ku ttivvi kuliko ‘Oluyimba lwo’ ku Bukedde Ttivvi.\nKenzo amuyingiza Big Talent\nMu 2012, Eddie Kenzo yamukuyega n’amuyingiza ekibiina kye ekya Big Talent mwe yakolera ne konsati za ‘Walumbe zzaaya’ ku bbaala ya PTC ku lw’e Salaama era ssente zonna yazizza mu kukola nnyimba ndala.\nGravity ye yayimba Winner, Nyenya, Mwoto, Boda, Eky’ebbeeyi, Olimba lwe yakoze ne Catherine Kusaasira, Teri ddogo, Manya ennaku yo n’endala.\nKusaasira akyamutenda lwe yamukuba ekigwo ku siteegi e Namboole ye ky’agamba nti tamanyi oba yamusukkako obuzito oba kaali kabadi ka Gravity Omutujju. Nti naye ekigwo yakiwuliramu.\nNga November 14, 2014 agenda kutongoza Teri ddogo ku Freedom City. Okuyingira osasula 10,000/-.\nMmange yayagala nnyo mbuulire enjiri ne bigaana - Victor Kamenyo


Bukedde Online - Amyuka ssentebe w'e Lwengo naye akubye abantu kibooko\nAmyuka ssentebe w'e Lwengo naye akubye abantu kibooko\nByandala bamulagidde yeewozeeko ku gw'okufiiriza...\nEndiga zitabuse n'Omusumba ne zikubagana...\nAMYUKA ssentebe wa Disitulikiti y’e Lwengo Joram Tugume avudde mumbeera n'akuba abatuuze kibooko bwe baziimudde ekiragiro ky’okukuula ebikondo ebyasimbiddwa omugagga Isreal.\nTugume okukwata omuggo kidiridde abatuuze b’e Kalangala mu ggombolola y’e Malongo okwekubira omulanga mu wofiisi ya ssentebe George Mutabaazi nga bwe waliwo omugagga gwe bamanyiiko erya Isreal okwekobaana ne ssentebe w’eggombolola Simeo Ssenkyama ne babba ettaka ly’ekisaawe eriweza yiika bbiri ssaako okuggala oluguudo n’oluzzi ebiri ku ttaka lino.\nTugume agenze ku kyalo kino okuwuliriza ensonga z’abatuuze n'asanga ng’embeera mbi kuba oluguudo omugagga Isreal lwe yagadde lwe lubadde luyisa abasuubuzi okugenda mu butale obw’enjawulo kwossa n’okugenda mu ggwanga erya Tanzania .\nBamuloopedde nga ensolo zaabwe eziri mu 100 bwe zitondose ennyonta olw’ebbula ly’amazzi ng’oluzzi olubadde lukwatiridde ebyalo bitaano omugagga yalusibiddeyo ssaako okuwera okubatusaako obulabe singa bakwatibwa nga betantalira mu ttaka lino.\nWakati mu lukiiko olubadde lukubiddwa ku kisaawe kino Tugume alagidde abatuuze okusitukiramu bamenyewo ebikondo ne ssengenge ebyasibiddwa ku ttaka lino ekivuddeko abatuuze okuwalira n'abaweewenyula kibooko.\nBakira baggyawo ebikondo ng’amaziga gabayitamu n'abakuutira obutaddamu kuddukira mu wofiisi ye nga baagala obuyambi ate nga bebaviiriddeko abagagga okubalinya ku mitwe.\nSentebe w’ekyalo lillian Kasigazi ategeezezza ng’omugagga bw'aludde ngabakudalira nti tebaggya kumusobola kuba abanene okuli ne ssentebe w’eggombolo enoSimeo Senkyama bweyamuwadde emitwalo asatu ( 30,0000/-) ng’era kigenda kubeera kizibu okumuwangula.\nTugume alabudde abakulembeze okukomya okwekobaana n’abagagga ne babba ettaka ly’abantu ky'agambye nti kikyamu era n'alagira sentebe Ssenkyama akwatibwe bunnambiro awamu n’omugagga kuba ettaka lye banyagulula ku batuuze lya Gavumenti ate nga liri muntobazi ekitakirizibwa.\nAb'e Ndejje balaajanidde poliisi ku bumenyi bw'amateeka


Ssaabalabirizi omuggya amaze okuwandiika...\nEkinnya ku ppaaka ya USAFI kitabudde abasaabaze...\nBAMBEGA ba poliisi bakunyizza omusumba Elvis Mbonye ow’ekkanisa ya Zoe Fellowship Ministries (ZFM) e Lugogo ku bigambibwa nti yafulumya ekiwandiiko ekitaataaganya kampeyini ya gavumenti ey’okugema abaana.\nBaamuvugidde mu mmotoka eza bbeeyi eziriko amannya ge nga yawerekeddwaako ne bboodabooda. Baamubuuzizza ky’amanyi ku kiwandiiko ekyafulumira ku mukutu gwe ogwa ‘Face Book’ nga October 9 ne 10 n’akyegaana n’agamba nti tasimbirangako nteekateeka za Gavumenti ez’okugema abaana ekkuuli.\nYayingidde ne Pulezidenti wa DP, Nobert Mao eyabaddewo nga looya we ate nga mukwano gwe. Omwogezi w’ekitongole ekinoonyereza ku buzzi bw’emisango Charles Twine yategeezezza nti baamuyimbulidde ku kakalu ka poliisi.


Bukedde Online - Omugagga Ntaganda bamututte mu kkooti lwa bukadde 914\nBrig. Kasirye Ggwanga yeekandazze mu kakii...\nOMUGAGGA Ephrahim Ntaganda bamututte mu kkooti lwa bbanja lya 914,000,000/-, eryava ku ssente ezaafikka oluvannyuma lw’okutunda ebyobugagga by’omuntu gwe yali abanja.\nErieza Kaggwa ng’ayita mu bannamateeka be aba Onyango & Company Advocates, yaloopye Ntaganda owa E Towers mu Kkooti Enkulu ekola ku nkaayana z’ebyobusuubuzi ng’omusango guli fayiro nnamba CS 714/17.\nKaggwa yannyonnyodde nti nga August 24, 2011 yatuukirira Ntaganda amuwole 750,000,000/-, nga kuliko amagoba ga bitundu 15 ku buli 100 buli mwezi. Kyokka yalemererwa okusasula ebbanja nga bwe baali bakkaanyizza ne liwera 4,209,000,000/- Bakkiriziganya Kaggwa atunde ebyobugagga bye asobole okusasula ebbanja eryo n’amabanja amalala ge yalina.\nNga June 14, 2012 Ntaganda ne Kaggwa bakkiriziganya okutunda ettaka eriri ku poloti 74, 75, 76, 77, 49, 182, 181, 52, 46,141, 142,144, 145, 204, 169 ne 107 ku bbuloka 443 Kogero Busiro lya yiika 9.70 era lyatundibwa 7,100,000,000/-.\nKaggwa mu mpaaba ye agamba nti yalina amabanja amalala era bombi ne bakkiriziganya nti ssente ezivudde mu ttaka bazisasule bwe bati; Kenya Commercial Bank Ltd, efune 1,490,000,000/-, Real Life Company Ltd 27,000,000/-, FINCA (U) Ltd 60,000,000/- , ne Ntaganda yeesasule 4,209,000,000/-.\nObukadde 100 zisasulwe abasenze abaali ku poloti 77, obukadde 100 zisasulwe mukyala wa Kaggwa, nga ye Nnaalongo Allen Kitengo yalina okuweebwa obukadde 200 nazo zisasulwe abaali bamubanja abalala.\nNe kisalibwawo nti amabanja bwe gaggwa okusasulwa, Ntaganda awe Kaggwa bbaalansi wa 914,000,000/-, eyali asigaddeko kyokka nga n’okutuusa kati Ntaganda ssente akyagaanyi okuzisasula. Kaggwa kwe kusalawo okwekubira enduulu mu kkooti.\nErau, omukuumi wa Kaweesi bwe battiddwa aziikiddwa: Baamuggyeemu amasasi 33\nAbazadde bawaddeyo abaana babwe eri aboobuyinza lwa kutigomya kitundu


Bukedde Online - Asaze muganziwe n’amuyiwa ebyenda\nMuka Bwanika omukulu atabuse bba okumulekera...\n‘Mukyala wange mmukutte ne mukulu wange nga...\nOMUVUBUKA avudde mu mbeera n’asanjaga muganziwe ebiso n’amuyiwa ebyenda n’afa ng’agamba nti yamukyaaye kyokka ng’amaze okumupangisiza ennyumba. Yamulesezza omwana wa myaka esatu.\nPeace Nalwadda (25) ye yasaliddwa ng’embuzi, bba Edrin Tinkasimire n’amuyuza olubuto ebyenda ne biyiika. Yamusazesaze emimwa, ensingo n’amutema emikono n’amufumita mu kifuba ekiso n’akimulekamu era poliisi ye yakimuggyeemu .\nObutemu buno bwabaddewo ku ssaawa nga 2.30 ez’ekiro ku Lwokuna mu Kiyindi Zooni e Bwaise nga we baamuttidde kiri miita nga 100 okuva ku poliisi y’e Kawempe.\nTinkasimire yalese Nalwadda mu kitaba ky’omusaayi ku mufaaliso wansi w’abadde asula mu muzigo era abadduukirize baabadde baakatuuka n’afa.\n“Olwamaze okumutta Tinkasimire yafulumye ennyumba nga bwe yeewaana nti mmumaze. Yabadde aggyeemu essaati nga yenna abunye omusaayi.\nYasalinkirizza mu kakubo akatono n’adduka.” Latifah Nanyiti omu ku baasangirizza Tinkasimire ng’adduka bwe yagambye. Omuzigo kwe battidde Nalwadda gwetooloddwa ab’emiriraano kyokka bonna tebabaddewo.\nTinkasimire abadde akola gwa kusaawa mu luggya lw’omugagga, Patrick Tumwine mu Sempa Zooni eriraanaganye awaabadde obutemu buno ng’ abadde yaakakolayo emyezi mwenda.\nNalwadda abadde aweereza mmere mu katale e Bwaise ng’alese omwana omuwala, Trace Atwine (3) asoma nasale mu ‘African Child’ e Kawempe.\nNannyini mayumba Nalwadda kw’abadde asula, Dirisa Ssebuufu agamba, “Entabwe yavudde ku 90,000/- Tinkasimire ze yawadde Nalwadda apangise ennyumba bafuuke abafumbo nga basulamu bombi.\nKyokka Nalwadda olwapangisizza ennyumba emyezi esatu ate n’agobaganya Tinkasimire kwe kumutabukira n’agamba Nalwadda amuddize ssente ze bwe byalemaganye kwe kumutemula’.\nAgattako, ‘Tinkasimire yabadde ayagala okweddiza muzigo Nalwadda gwe yasasulidde kyokka n’amulabula obutakikola kuba Nalwadda ye yankwasizza ssente. Tinkasimire teyamatidde era yagenze nga yeemulugunya nti wakukozesa amagezi amalala’.\nSsebuufu yayongedeko nti ensonga zino zaatiisizza Nalwadda ensonga n’azitwala ku LC mu Sempa Zooni\nTinkasimire gy’abadde asula ng’agamba nti yabadde ayagala kumutta.\nSsentebe wa Sempa Zooni, Sulayiman Kibirango yagambye, “Nalwadda yazze n’andoopera ensonga zino era ne tukubira Tinkasimire essimu ajje bazigonjoole kyokka n’atagikwata. Nalwadda yazzeeyo ewuwe n’asuubiza ensonga okuzongerayo ku poliisi enkeera.\nKyokka yalese atuwadde nnamba z’abantu be. Ekyaddiridde kuwulira nti attiddwa.” Mukwano gwa Nalwadda, Annet Namiiro bwe babadde basula agamba, “Nalwadda yali aweereza mu bbala kyokka nannyiniyo n’asenguka n’adda e Kawempe.\nNalwadda yantuukirira mu kibanda ky’amanda we nkolera n’anneegayirira mmusuze kubanga yali talina buyambi kyokka ng’alina omwana.\nNakkirizza era tubadde twakamala naye emyezi esatu nga simulinako buzibu. Abadde akung’aanyizzaawo ssente ng’ayagala kwepangisiza n’okugula omufaaliso asenguke ku Lwomukaaga. We bamuttidde nabadde ngeze kutwalira mukama wange ssente e Kazo”.\nAbeng’anda za Nalwadda baatadde omusaayi gw’omugenzi mu sseppiki ne bagufumba ku ekyakumiddwa mu luggya nga banonooza nti kino kijja kulemesa Tinkasimire okudduka akwatibwe.\nAkulira poliisi y’e Kawempe, Siraje Bakaleke yasabye alabye Tinkasimire atemye ku poliisi emukwate. Tinkasimire yagguddwaako omusango gw’obutemu ku fayiro nnamba CRB 2318/12.\nBbebi eyabuze basanze yafiiridde mu kinnya


Nnayiga Amazima ne Nganywererako | Ebyafaayo\nNnayiga Amazima ne Nganywererako\nByayogerwa Bernhard Merten\nOmuntu bw’aba agenda kugwa, afuna ekintu kye yeekwatako. Kyokka, ekyo nze sisobola kukikola kubanga sirina mikono. Bwe nnali wa myaka musanvu, bantemako emikono basobole okuwonya obulamu bwange.\nNnazaalibwa mu 1960, era maama we yanzaalira yalina emyaka 17. Bazadde bange baayawukana nga sinnazaalibwa, era nze ne maama twabeeranga ne bajjajjange mu kabuga akayitibwa Burg, mu East Germany. Okufaananako abantu abasinga obungi mu kitundu ekyo, naffe twali tetukkiririza mu Katonda.\nJjajja omusajja yali anjagala nnyo, era yantumanga okumuyambako okukola emirimu egitali gimu, gamba ng’okulinnya emiti okugitemako amatabi. Nnanyumirwanga nnyo okukola emirimu egyo, era emyaka gyange egy’obuto gyali gya ssanyu.\nNFUNA EKIZIBU EKYAKYUSA OBULAMU BWANGE\nBwe nnali nnaakatandika okusoma ekibiina eky’okubiri nga ndi wa myaka musanvu, nnafuna ekizibu eky’amaanyi. Lumu bwe nnali nzirayo eka, nnalinya omulongooti gw’amasannyalaze. Bwe nnali nnaakambukako ffuuti nga 25, amasannyalaze gankuba era awo we nnakoma okutegeera. Bantwala mu ddwaliro, era bwe nnadda engulu, nnawulira ng’atalina mikono. Emikono gyange gyali giyidde nnyo era baalina okugitemako okuwonya obulamu bwange. Ekyo kyayisa bubi nnyo maama ne bajjajja! Naye olw’okuba nnali nkyali muto, saategeera buzibu bwe nnali ŋŋenda kufuna mu bulamu olw’obutaba na mikono.\nBwe nnawona ne bansiibula, nnaddayo ku ssomero. Abaana banjiikirizanga nnyo olw’okuba nnali sisobola kwerwanako, era nnawuliranga bubi nnyo. Nga wayiseewo ekiseera, nnatwalibwa mu ssomero ly’ekisulo ery’abaana abaliko obulemu. Olw’okuba essomero eryo lyali wala nnyo, maama ne bajjajja baali tebasobola kunkyalira, era nnabalabanga mu luwummula mwokka. Emyaka ekkumi egyaddirira saabeeranga nabo.\nOKUKULA NGA SIRINA MIKONO\nNnayiga okukozesa ebigere byange okukola ebintu ebitali bimu. Kuba akafaananyi ng’oliisa ekijiiko oba wuma, naye ng’okozesa bigere. Ekyo nze nnayiga okukikola. Ate era nnayiga okusenya amannyo, okusanirira enviiri, n’okukola ebintu ebirala nga nkozesa bigere. Ebigere byange bye byafuuka emikono.\nBwe nnali mu myaka egy’obuvubuka nnayagalanga nnyo okusoma ebitabo bya ssaayansi. Oluusi nnakubanga akafaananyi nga nfunye emikono gye nsobola okukozesa kyonna kye njagala. Nga ndi wa myaka 14, nnatandika okunywa sigala. Nnalowooza nti ekyo kyandindeetedde okuwulira nti nkuze era nti nninga abantu abalala.\nNnafubanga okukola ebintu ebitali bimu. Nneegatta ku kibiina kya gavumenti ekiyitibwa Free German Youth (FDJ), ekikola ku nsonga z’abavubuka, era nze nnali omuwandiisi waakyo mu kitundu kyaffe. Ate era nneegatta ku kibiina ky’abayimbi, nnawandiikanga ebitontome, era nneenyigiranga mu mizannyo egitali gimu egy’abantu abaliko obulemu. Nnakolerako ne mu kampuni emu eyali mu kibuga mwe nnali mbeera. Bwe nneeyongera okukula, nnayambalanga nnyo emikono egya pulasitiika gye baali bankoledde, kubanga nnali njagala ndabike ng’abantu abalala.\nLumu bwe nnali nninze eggali y’omukka nga ŋŋenda okukola, waliwo omusajja eyantuukirira n’ambuuza obanga nkimanyi nti ekiseera kijja kutuuka Katonda azzeewo emikono gyange. Ekibuuzo ekyo kyanneewuunyisa nnyo. Kyo kituufu nnali njagala okuba n’emikono ng’abantu abalala, naye ekyo nnali ndaba nga tekisoboka. Nnali sikkiriza nti Katonda gy’ali era seeyongera kwogera na musajja oyo.\nNga wayiseewo ekiseera, omu ku abo be nnali nkola nabo yansaba mmuwerekereko ng’agenda okukyalira bazadde be. Nga tuli eyo, bazadde be baatandika okwogera ku Yakuwa Katonda. Ku olwo lwe nnasooka okuwulira nti Katonda alina erinnya. (Zabbuli 83:18) Kyokka saakikkiriza, era mu mutima gwange nnagamba nti: ‘Katonda taliiyo. Wadde abantu bano bagamba nti alina erinnya, nja kubalaga nti bye boogera si bituufu.’ Olw’okuba nnali mukakafu nti endowooza yange ntuufu, nnakkiriza okukubaganya nabo ebirowoozo ku Bayibuli. Kyokka, saasobola kubawa bukakafu bulaga nti Katonda taliiyo.\nBwe tweyongera okwekenneenya obunnabbi obuli mu Bayibuli, endowooza yange yagenda ekyuka mpolampola. Nnakiraba nti obunnabbi bungi butuukiridde, wadde nga bwawandiikibwa emyaka mingi nnyo emabega. Twageraageranya embeera eziriwo mu nsi leero n’obunnabbi obuli mu Matayo essuula 24, Lukka 21, ne 2 Timoseewo 3. Ng’obubonero obw’enjawulo bwe buyamba omusawo okumanya obulwadde obuluma omuntu, ebintu eby’enjawulo ebyogerwako mu ssuula ezo nange byannyamba okukitegeera nti tuli mu “nnaku ez’enkomerero.” * Ebintu ebyo byanneewunyisa nnyo. Kyali kyeyoleka kaati nti obunnabbi obwo butuukirira.\nNnakiraba nti bye nnali njiga ge mazima. Nnatandika okusaba Yakuwa Katonda era ne ndekera awo okunywa sigala, wadde nga nnali mmaze emyaka egisukka mu kkumi nga mmunywa. Nneeyongera okuyiga Bayibuli okumala omwaka nga gumu. Nnabatizibwa nga 27 Apuli 1986 mu nkukutu mu bbaafu ennene, kubanga Abajulirwa ba Yakuwa baali baawerebwa mu East Germany.\nNNYAMBA ABANTU ABALALA\nOlw’okuba Abajulirwa ba Yakuwa baali baawerebwa, twakuŋŋaaniranga mu maka g’ab’oluganda mu bubinja butonotono, era nnali mmanyi ab’oluganda batono ddala. Naye ab’obuyinza banzikiriza okugenda mu West Germany, era eyo Abajulirwa ba Yakuwa baalina eddembe ly’okubuulira n’okukuŋŋaana awamu. Nga ndi eyo, nnagenda mu lukuŋŋaana olunene omulundi ogwasookera ddala, era nnalaba ab’oluganda nkumi na nkumi. Ekyo kyanzizaamu nnyo amaanyi.\nEkisenge ekyali kyawulamu ekibuga Berlin (Barlin Wall) bwe kyamenyebwa, Abajulirwa ba Yakuwa bakkirizibwa okuddamu okukola omulimu gwabwe mu Bugirimaani mwonna nga tewali abakuba ku mukono. Nnali njagala nnyo okwongera ku biseera bye nnali mmala mu kubuulira, naye nnali nneetya olw’okuba saalina mikono, era n’olw’okuba emyaka egisinga nnagimala mu ssomero ly’abaana abaliko obulemu. Naye mu 1992, nnagezaako okubuulira okumala essaawa 60 mu mwezi gumu. Ekyo nnasobola okukituukiriza, era olw’okuba nnafuna essanyu lingi, nnasalawo okubuulira essaawa ezo buli mwezi okumala emyaka esatu.\nBulijjo ndowooza ku kyawandiikibwa ekigamba nti: “Ani aba omunafu ne siba munafu?” (2 Abakkolinso 11:29) Wadde sirina mikono, obwongo bwange bukola bulungi era nsobola bulungi okwogera. N’olwekyo, nkola kyonna kye nsobola okuyamba abalala. Ntegeera bulungi ebizibu abantu abaliko obulemu bye bayitamu. Mmanyi ennaku omuntu gy’awulira nga muli ayagala okukola ekintu naye nga tasobola, era nfuba okugumya abantu abalinga abo. Okuyamba abalala kindeetera essanyu lingi.\nOkubuulira abalala amawulire malungi kindeetera essanyu lingi\nYAKUWA ANNYAMBA BULI LUNAKU\nOluusi embeera gye ndimu endeetera okwennyamira. Nange njagala okuba ng’abantu abalala abataliiko bulemu bwonna. Kyo kituufu waliwo ebintu ebiwerako bye nsobola okwekolera, naye si kyangu, era kintwalira ebiseera bingi n’amaanyi mangi okubikola. Ekyawandiikibwa ekiŋŋumya ennyo ky’ekyo ekigamba nti: “Nnyinza byonna olw’oyo ampa amaanyi.” (Abafiripi 4:13) Buli lunaku Yakuwa ampa amaanyi ge nneetaaga okukola emirimu gyange. Nkimanyi nti Yakuwa talinjabulira, era nange sirimuvaako.\nWadde nga mu buto bwange ebiseera ebisinga saabeeranga na ba ŋŋanda zange, Yakuwa yampa omukyala omulungi, era n’abaana. Ate era nnina ne baganda bange ne bannyinaze, Abajulirwa ba Yakuwa, okwetooloola ensi yonna.\nNga ndi ne mukyala wange Elke\nEkintu ekirala ekiŋŋumya ennyo kwe kukimanya nti mu nsi empya ebintu byonna, nga mw’otwalidde n’omubiri gwange, Katonda ‘ajja kubizza buggya.’ (Okubikkulirwa 21:5) Ebyo Yesu bye yakola ng’ali wano ku nsi binkakasa nti ekyo kijja kutuukirira. Yawonya omusajja eyalina omukono ogwakalambala, era yawonya n’omusajja gwe baali basazeeko okutu. (Matayo 12:13; Lukka 22:50, 51) Ebisuubizo bya Yakuwa n’ebyamagero Yesu bye yakola, binkakasa nti nja kuddamu mbeere mulamu bulungi.\nKyokka ekisinga okunsanyusa kwe kuba nti kati mmanyi Yakuwa Katonda. Afuuse kitange era mukwano gwange; ambudaabuda era ampa amaanyi. Mpulira nga Kabaka Dawudi eyagamba nti: “Yakuwa ge maanyi gange . . . Annyambye, era omutima gwange gujaguza.” (Zabbuli 28:7) Amazima ago ge nnayiga njagala okuganywererako obulamu bwange bwonna.\n^ lup. 17 Okumanya ebisingawo ebiraga nti tuli mu nnaku ez’enkomerero, laba essuula 9 erina omutwe, “Enkomerero Eri Kumpi?” mu katabo Biki Bye Tuyiga mu Bayibuli? akaakubibwa Abajulirwa ba Yakuwa. Osobola n’okukafuna ku mukutu www.jw.org/lg.


Blick olumezze abakungu ba FUFA nalabula; abatulwaniisa bali mu NCS - Watchdog Uganda\nBlick olumezze abakungu ba FUFA nalabula; abatulwaniisa bali mu NCS\nOmusasi Kiyimba Bruno\nNga omuganda bwagamba nti ekijja omanyi kinyaga bitono, ne William Blick oluwangudde obukulembeze bwa Uganda Olympics Committee [U.O.C] nalabula banne nti Natioal Council of Sports [N.C.S] si bwebuzibu naye abagikolamu bebalina obuzibu.\nBino biddiridde N.C.S okuvayo neyimiriza okulonda kwa U.O.C nga egamba nti mukulonda kuno mukyalimu amavuunya ageetaga okutereeza.\nZubairi Galiwango nga ono yemukungu wa N.C.S yalabikira ku terefayina nemikutu egyenjawulo nga alaga nga N.C.S bwetakiriziganya na kulonda kuno okuleka nga bamaze okwetereeza.\nMukulonda kuno okwabadde kukitebe kya U.O.C e Lugogo,Blick yasobodde okumegga omukungu Wekibiina ekulembera omupiira mu gwanga ekya F.U.F.A nenkoona nenywa bweyayodde obululu bwonna obutalekerayo munne yadde.\nEkyewunyisa mukulonda kuno nti buli mukungu wa F.u.f.a eyesimbawo ukulonda kuno teyasobola kufunayo wadde akalulu nakamu bwekati.\nMubano mulimu Dennis Mbidde [ono nga yesimbawo bu bwa pulesidenti],Dr Bernard Partick Ogwel [ono yali ayagala kifo kya mukungu wakakiiko], Hilary Kimbugwe [ono difiri wamupiira eyawumula era yal ayagala kya sabawandiisi]\nNextEssira muliteeke mukubangula balimi- Mukungu\nGarang’s son almost dies from drug overdose\nMukono overtaking taxi leaves one pregnant woman dead, several hospitalized\nFDC boss: Kadaga, Parliament defiance delivered results against unfortunate presidential handshake


Bukedde Online - Baze yamala kubuulira mu kkanisa n’asaba n’ekisonyiwo n’afa\nBaze yamala kubuulira mu kkanisa n’asaba n’ekisonyiwo n’afa\nObukodyo bannaddiini bwe bakozesa okugoba...\nOLUUSI nsisimuka oluusi ndoota, taata ankuutira ekitabo kya Bayibuli, Engero za Sulemaani essuula ey’ekkumi. (Engero 10:1) Ekitundu ekyo mu Bayibuli kigamba nti: “Omwana omugezi asanyusa kitaawe, naye omusirusiru anakuwaza nnyina”\nEbyo nno byali bigambo kitange omugenzi, Rev. Canon. John Musoke Ssaalongo bye yatukuutiranga mu bulamu bwe. Bwatyo Jesca Namande, 39, nga mutuuze w’e Bbira Bulenga bw’atandika okunyumya ku kitaawe omugenzi Can. Musoke.\nTaata yatuzaala abaana 17 okuli Fred Kafeero, Fred Wantaate, Esther Nabweteme, Edward Kibunga, Na¬mande Jesca, Daniel Lugobwa, Milly Bayigga Nabawanuka, Joyce Nakiyaga, Grace Kigongo Namulinde, Nakato Sarah, Babirye Rebecca, Kizza Richard Nagenda Lugobwa, Racheal Nakamya, Kibunga Christopher, Nawova Getrude ne Nankya Deborah.\nTaata yali musomesa omutendeke ng’okusingira ddala yali mu masomero g’omu disitulikiti y’e Mukono. Obu¬somesa teyabukomya mu kibiina mwok¬ka wabula yabutuusa ne ku kituuti kuba yaweerezaako mu kkanisa omuli Kijjo, Gonve, Kyabakadde ng’omubuulizi.\nMu 1986 yafuulibwa omwawule era n’aweerezebwa mu kkanisa ya Kasoga C.O.U. Eno yaggyibwayo mu August 1990 n’aweereza mu kkanisa ya St. John’s Kiggundu e Nyenga gye yamala emyaka musanvu era eno gye yafiira ku myaka 63.\nKu lunaku lw’afa nga January 12, 1997, yakeera kunywa caayi nga mulamu bulungi. Olwamalamu caayi ne tugenda mu kkanisa ya St. John’s Kigguddu C.O.U. Kw’olwo ku kkanisa waaliyo omukolo gw’okuyingiza n’okusiibula abawereza era akeetalo kaali ka maanyi.\nNnamwandu Nnaalongo Naluyima agamba: Ku Ssande eyo baze yava awaka okugenda ku kkanisa nga si mul¬wadde okuggyako yalina puleesa eyali atera okumusumbuwa naye nga tamugaana mirimu gye era tamuku¬bangako wansi.\nKu kkanisa waaliwo omukolo gw’okuyingiza n’okusiibula Abaku¬lisitaayo abaweereza era obusumba bwonna bwali bukuhhaanidde ku kkanisa e Nyenga.\nMu kubuulira kwe kw’olwo yeesi¬gama nnyo ku ky’abantu okwagalana n’okusonyiwagana. Era bwe yali amaliriza, yeetondera buli muntu gwe yasobya n’asaba Abakulisitaayo bamuddemu nti bamusonyiye nabo kye baakola ne bamuddamu nti, ‘tukusonyiye’.\nNg’okubuulira kuwedde, yakwasa abaweereza mu kkanisa satifikeeti oluvannyuma n’awa Abakulistaayo omukisa. Ng’afuundikira okusaba yatan¬dika oluyimba: “Katonda onsembeze okumpi naawe………..”\nOluyimba olwalumalayo n’asaba essaala esembayo n’agamba nti, “Bannange ebyange bikomye awo n’agwa wansi. Twayanguwa ne bamuyoolayoola okumutuusa mu ddwaaliro e Nyenga. Okutuuka eyo abasawo ne batutegeeza nti afudde.\nOKUSOOMOZEBWA KWE YANDEKERA\nAbamu ku baana baali bakyasoma, omukulu w’essomero erya Nyenga S.S, Henry Mukoza Lugona n’abakkiriza basome okutuusa lwe baamalako. Nze ne bakulu baabwe nga tubanoonyeza bikozesebwa ku ssomero.\nEnkola y’obuweereza mu kkanisa eri nti ekifo ky’obuweereza w’ofiira gye bakuziika era ne ku Canon bwe kyali. Yaziikibwa Nyenga.\nOlwokuba omugenzi yali mukwano nnyo gw’abantu, baasigala naffe. Olukiiko olwali lufuga eggombolola ya Nyenga nga lukulirwa omugenzi Samuel Kita, lwasalawo okutuwa poloti e Ny-enga gye twazimbamu ennyumba mwe mbeera kati.\nAbakrisitaayo n’Obulabirizi bw’e Mukono bwasigala wamu naffe era ku nnyumba baatudduukirira mu ngeri yonna gye basobola.\nEmikwano egyo gikyaliwo era tukyatambula bumu era bonna mbeebaza olw’okusigala nga batwagala.\nABAANA BYE BAMUJJUKIRAKO\nRebecca Babirye: Taata yatwagalanga nnyo. Oluusi yatunaazanga nga tukyali bato oba okutuyambako ku mirimu. Bwe yabanga alina obudde ng’atuwerekerako ku luzzi ne tukima ffenna amazzi.\nTeyalina ssente zimala kyokka yafaayo nnyo okutuweerera. Waliwo lwe yannyiiza, bangoba fiizi ku ssomero n’ahhamba nti tewali ssente kyokka ate nze nali nzirabawo awaka. Wano yanziramu nti teyalina buyinza kuzitoolako era bwe yazisitula n’azitwaala mu bakama be, ku Bussabadinkoni e Nakibizzi obwaali bukulirwa Ven. Can. Tubwomwe.\nDaniel Lugobwa: Taata yali musuffu. Ng’alina ehhombo ye; ‘Buli ky’okola kikole mangu’ osobole okumalako. Yakyogeranga ne tutakissaako mwoyo naye nze nkitegedde kati nga nkuze nti yatulaganga nti ensi eno teyeetaaga bantu banafu, kuba oba togenda kumalako nayo.\nSarah Nakato: Yatujulizanga nnyo mu Bayibuli ekitabo ‘Engero za Sulemaani’ naddala essuula ey’ekkumi olunyiriri olusooka. “Omwana ow’amagezi..., ” era ehhombo ye yannyamba nnyo okugi¬tambulirako. Ekinkola obubi natwala omulimu gwe ogw’obusomesa naye ne bwe nfuna ssente zitya sisobola kweya¬galako naye.\nNakamya Racheal: Taata yagenda okufa nga ndi mu P1 era omukwano gwe yandaga tegwali nga gwa bannange. Mmanyi nti bakulu bange bakola ebyo byennyini bye yabakuutira era bye yali ayagala tukole.\nFredrick Wantaate: Ng’omusika we, taata yasiibanga akinkuutira nti, ‘Njagala nnyo oyige enkola gye ntambu¬zaamu ebintu byange. Saagala kintu na kimu kife nga nfudde’. Yankuutira nk-watagane ne bakulu bange tutambuze emirimu gye ng’egyokusomesa abaali bakyasoma. Mukama kino akinnyambye nkituukirizza.


Bukedde Online - Micho atutte Cranes mu Arua\nAbaddusi bali munsiike okulwanira ebifo\nKirya agumidde ku byafaayo okuyisaamu Vill...\nAdded 12th March 2016\nOMUTENDESI wa Cranes, Micho Sredojevic ayungudde ekibinja ky'abazannyi 23 abagenze mu mambuka ga Uganda (Arua) okuzannya ne ttiimu ya West Nile ennonderere leero ku Lwomukaaga.\nOmupiira guno, Micho gw'asuubira okugesereza ttiimu ye nga tennattunka na Burkina Faso mu mpaka z'okusunsulamu abalizannya ez'Afrika omwaka ogujja.\nGuno mulundi gwakutaano nga Cranes ezannya emipiira gino mu kampeyini ya FUFA gye yatuuma 'Cranes Na Mutim'a okwongera okusembereza abawagizi ttiimu y'eggwanga. Yasooka kugenda Mbarara, Soroti, Masindi ne Gulu. HUSSEIN BUKENYA atunuulidde ebirungi n'ebisoomooza ebiri mu nkola eno:\nEBIMU KU BIRUNGI BYAYO Efuna abazannyi abapya Mu 2014 lwe zaatandika e Mbarara, omutendesi Micho yayita abazannyi abawereko n'abawa omukisa okulaga kye balinawo.\nOmuwuwuttanyi Farouk Miya, Savio Kabugo ne Derrick Tekwo baali ku ttiimu eno nga Micho yabaggya mu kiraabu zaabwe. Bano baalaga ekitone era ne bafuna omukisa okuyingira ttiimu enkulu. Wadde nga Kabugo yafuna obuvune, ye Miya akyali ku Cranes era akola bulungi nga kati yagenda ne ku gwa pulofeesono sso nga ne Tekwo, abadde ayitibwa ku kampeyini ezizzeeko.\nTtiimu okugisembereza abawagizi: FUFA bwe yali etongoza enkola eno, yali eyagala kusembeza ttiimu y'eggwanga mu bawagizi abali ewala ne Kampala ababa tebasobola kujja Namboole nga waliyo omupiira gwa Cranes.\nKu mipiira gye baatandikirako, abawagizi bo bajja mu bungi newankubadde abamu bafuluma si bamativu nga bagamba nti abazannyi be babadde basuubira okulaba si be balaba kuba Cranes gye basinga okutwala, eba y'abazannyi ba wano nga teriimu bapulofeesoni kyokka ng'ate be bazannya emipiira egy'ekigendererwa.\nEBIBI EBIRI MU KAMPYEYINI ZINO Okutaataaganya liigi Ensengeka ya liigi buli lw'efuluma, abakulira ttiimu bakola embalirira ey'okubayisa mu mipiira egyo. Baba baakazannyako mibale, ate liigi n'eyimirira kisobozese Cranes okugenda mu byalo okuzannya emipiira gy'omukwano. Abazannyi ababa batagenze basigala nga batendekebwa nga bwe babasaasaanyizaako ensimbi okutuusa Cranes lw'eneemaliriza ebyayo.\nKino kinyiga abakulira ttiimu zino olw'okuyimiriza emipiira ebbanga liigi mwe yandiggweeredde ne kibawaliriza okwongera okufulumya ssente ze bataabalirira nga liigi etandika.\nOmwaka oguwedde, waaliwo obutakkaanya wakati wa Vipers ne FUFA ng'entabwe eva ku bazannyi ba Vipers butazannyira Cranes bwe yali egenda e Soroti mu mipiira gino. Okukooya abazannyi: Emipiira gino gibeerawo mu liigi wakati ate nga gya kutambula mu bitundu eby'ewala.\nEmipiira gino gisanga abazannyi bakoowu olw'emipiira gya liigi kyokka ate ne bagenda mu hhendo empanvu olw'okuba bagitegekera wala. Ku Lwokubiri, baba baazannye liigi, ate ne batambula ku Lwokutaano okugenda mu kitundu gye bagenda okuzannyira ku Ssande, ng'ate ku Mmande baba balina okudda mu kiraabu zaabwe. Kino kikooya abazannyi.\nWano FUFA eterezeezeemu Balyazaamaanya abawagizi: Abawagizi b'omu byalo gye baba bagenze, bwe bawulira nti Cranes ejja kubakyalira, babalindirira n'essanyu okulaba ku basambi be bazze bawulira ku leediyo oba okulaba ku ttivvi.\nKyokka kibaggwaako okulaba abamu be batawulirangako mu mipiira gya Cranes eminene. Olw'okuba omutendesi aba ayagala okugezesa abazannyi ab'enjawulo, atera okutwala abazannyi abatamanyiddwa alabe ku kitone kyabwe.\nOlwo abawagizi ababa basuubira okulaba ku bazannyi nga Geoffrey Massa, Dennis Onyango baviiramu awo kuba abo tebagenda kuzannya mipiira gino nga bakyali mu liigi gye bazannyira ogwa pulofeesono.\nKimalamu abazannyi abamu amaanyi: Buli mwaka, Micho ayita abazannyi abawerako kyokka abamu bwe bavaayo, tebaddamu kulowoozebwako. Abamu bwe bataddamu kumuyita mu kampeyini endala, kimulowoozesa nti osanga teyakola bulungi kyokka ng'ekigendererwa kya mutendesi kugezesa abazannyi abawerako.\nOkufuna obuvune: Ebisaawe mwe batwala abazannyi okusambiramu, ebimu tebiba ku mutindo ng'abamu ku bo, babivaamu bafunye obuvune.\nKyokka okufuna obuvune tekuli ku bisaawe byokka, wabula nga bwe guba mupiira, era abamu baguvaamu bafunye obuvune olwo kiraabu zaabwe ne zibasubwa okubasambira emipiira egiddako.\nMinisita Nakiwala atandikiddewo 'okwera' Express\nMusaayimuto yeepikira mmotoka za mpaka\nMunnayuganda alaze aba South Africa kyalinawo


NGA TONNAYINGIZA MULAMWA SOOKA OSOME BINO – ababaka\nHome Topic NGA TONNAYINGIZA MULAMWA SOOKA OSOME BINO\nNGA TONNAYINGIZA MULAMWA SOOKA OSOME BINO\nHome › Forums › Ababaka Website, Noticeboard and Off-Topic › Forum Titles & Rules › NGA TONNAYINGIZA MULAMWA SOOKA OSOME BINO\nSeptember 8, 2008 at 8:17 am #18660\nAbakiise mutusonyiweko, tubadde tukyategeeka ennungamya kwemunasinziira okumanya wwa buli mulamwa wegugenda mu Lukiiko lwaffe. Wabula nga ennungamya eno namateeka kwetutambulira tebinnafuluma, mujjukire bulijjo nti luno Olukiiko lwa Baganda. Emitwe egisinga obungi gikwaata ku Baganda. Omulamwa ogukwata ku batali Baganda, oba abalala betutamanyi bulungi gugenda Omw’Africa, Omuko Ogusooka, mpozzi neebyo ebikwatra ku batulinaanye nebigenda mu Bamuliranwa. Bweguba omulamwa gukwaata ku bintu ebikolebwa abateeka Buganda mu Matigga, ogwo guyinza okugenda mu Masanganziira. Ebirala byonna bikwaata ku BAGANDA BOKKA nembeera zaabwe, edda, kati, negyebujja.\nMwebale nnyo kukiika.\nSeptember 9, 2008 at 6:14 pm #19591\nKino kikulu nnyo. Naffe twegazaanye.\nNovember 6, 2008 at 6:45 pm #20307\nEri bakiise banaffe abamaze okwewandiisa temwerabira kuddayo ku email zemukozesezza okwewandiisa ne mukoona ku LINK okusobola oku activating-a\nAccount zammwe ekyo bwemumala okukikola nga account zammwe ziri activated mukomawo ku ababaka site oluusi oyinza okutukira awasooka nebakugamba okusaawo USER NAME lyonokozesa wano n,oluvanyuma nosaamu PASS – WORD yo.\nBwomala okuyingira osanga emitwe mingi ku KKONO gye mitwe gyonna ku DDYO gyegiba giddibwaamu , bwosangawo ekuddibwaamu kwewandyagadde okuteesaako koona awo osobole okutuuka woyagala okuwandiika ngotuseeyo ojjakusanga wansi wokuddibwaamu okwo ebigambo qiuck reply, reply , quote\nKoona ku reply ngoyagala okwongereza kumulamwa oguliwo\nbajja kukutwaala ku Post anew message in furum title &Rules , awo awali box enjereere wowandiika ngotandikira wali awali ekigambo message.\nBwomala labayo ku left wansi waliwo aka box kakoneko kaveewo ka tick aka kiragala kasigale ka box kereere bwooba toyagala buli kinyumizibwa mumutwe gwooba owandikako kujja mu mail yo, kino tewerabira kukikola buli lwooba owandiika.\nBwooba oyagala okuleeta ekifananyi koona ku kigambo Browse, img wajjakujjawo files zoonooba olina ku computer yo omusangibwa ekifananyi kyoyagala okuleetera ku kino kyooba owandiiseeko kinooneko .\nBwomala ngomaze okuwandiika byonna byoyagala nga biweddeyo , sooka oddemu okugisomako olabe nti tokoze nsobi oba ogolole zosanzeemu, koona ku kigambo\nSubmit post yo eja kugenda yo mumulamwa gwewabadde oddamu .\nIn case ngokoze ensobi koona kukagambo akamyuufu Edit kajja kukukomezaawo byowandiise osobole okugolola mu ebyo byolaba ebikyaame bwomala odemu okoone ku submit owereze byowandise .\nKuno kulabula bwooba oleese ekifananyi naye nokyuusa ekirowoozo tosobola kuddamu kuleeta kirara kikuwa omulundi gumu gwokka nolweekyo sooka wekakase nga kyoyagala okuleeta kyeekyo kyolonze.\nNGA TONAYINGIZA MULAMWA SOOKA OSOME BINO .\nkino kikuyamba okumanya kyooba oloose wa woteekwa okukissa in case nga oleese article oba nomanya ensonga zo omutwe mwoteekwa okuziwandiika , kino tukikola okukuuma site yaffe nga nnyonjo, ate kitwanguyira okuzuula ensonga ze twagala okuteesaako we zisangibwa.\nEkyokusooka okusoma wa buli mutwe wegugenda kikuyamba naddala ngoyagala kuleeta kiteeso kirala ekitaliiwo naye kiba kirungi nosooka okebera mumulamwa gyokitwaala nga tekiriiyo tusobole okwewala okuleeta emitwe emingi nga gyogera kukintu kimu .\nokuleeta omutwe omulala genda mu mulamwa ku left waggulu ddala oja kulabawo ekigambo NEW THREAD mu langi eya blue okikoneko kikutwaale ku box enjereere wali waggulu awali ekigambo SUBJECT wojja okussa omutwe omupya gwonooba oleese , oserengete mu box ennene oguwandikeko, ntegeeza omulamwa ngomaze okoone ku submit, kino kiba kirungi omukiise obutasomba mitwe myereere nagisula awo nga tagyogedeeko , kuba eno parliament yaffe fenna tunyumya buli omu kyaaba aleese.\nKyonna kyooba wetaaga okumanya oyinza okukibuliza wano ku site kuba ofuna okuddibwaamu okwenjawulo tewali kitabuzibwa oba tewali kitalina kuddibwaamu\nFenna tuyiga buyizi yengeri yokka gyetuyinza okweyambamu.\nSsebo web master yongereza kukyendeseeyo, oba kyusaamu era twandikusabye bino obiteeke abakiise webatukira fenna kitwanguyize emirimu\nNovember 14, 2010 at 4:22 am #27253\nabakiise abeebuuza bwebawandiika endagiriro yeeno wano


Ebya Ssegirinya bibi, kooti emuyise yewozeeko - StaDailyNews\nHome Amawulire Agaakuno Ebya Ssegirinya bibi, kooti emuyise yewozeeko\nEbya Ssegirinya bibi, kooti emuyise yewozeeko\nKigambibwa nti Ssegirinya omusango guno yaguzza nga 22 ogw'Okusatu,2021.\nKooti ya Buganda Road efulumizza ekiragiro nga eyita omubaka wa Kawempe North mu Palamenti Muhammad Ssegirinya ajje yewozeeko.\nSsegirinya avunanibwa omusango gw’okukuma omuliro mu bantu wamu n’okusasamaza abantu bweyali yekalakaasa nga awakanya ebyava mu kulonda pulezidenti mu January w’omwaka guno.\nOmulamuzi omukulu owa kooti eno Marion Okello Ayo yayisizza ekiragiro kino ekiyita Ssegirinya okweyanjula mu kooti nga 21, September 2021.\nKino kiddiridde Ssegirinya wamu ne looya we Jonathan Kiryowa obutalabikako mu kooti olwaleero nga bweyalagibwa.\nKigambibwa nti Ssegirinya omusango guno yaguzza nga 22 ogw’Okusatu,2021.\nOkusinziira ku Poliisi, Omubaka Ssegirinya yakwatibwa ali n’abantu abalala bataano(5) bwebaali betoloddwa enkuyanja ya bavubuka ku mulyango oguyingira mu Kikuubo mu Kampala wakati.\nMbu, bano baali bakutte ebipande ebyaliko obubaka obulangira pulezidenti Yoweri Museveni wamu n’akakiiko k’ebyokulonda okubba obuwangu bwa Kyagulanyi Ssentamu Robert.\nPrevious articleBREAKING: Uganda Cranes trip to Jordan cancelled\nNext articleGen Kutesa’s widow reveals his life secrets


Okusaala Idd el-fitri kujjumbiddwa -okusabira emirembe n’ebbeeyi y’ebintu eyekanamye bibadde ku mwanjo – CBS FM\nOkusaala Idd el-fitri kujjumbiddwa -okusabira emirembe n’ebbeeyi y’ebintu eyekanamye bibadde ku mwanjo\nOkusaala Idd el-fitri mu Uganda mu mizikiti egy’enjawulo,kusinze kwetoololera ku kusabira emirembe mu ggwanga, n’ebbeeyi y’ebintu eyekanamye.\nAbaddu ba Allah bategezezza nti ebbeeyi y’ebintu ebakaluubirizza nnyo nga basiiba omwezi omutukuvu ogwa Ramathan, nga n’abamu balemereddwa okufuna emmere n’ebyokukozesa ebirala ebimala okuliisa obulungi abantu babwe ku Idd.\nWabula Ssaabaminister wa Uganda Robina Nabbanja Musaafiiri eyetabye mu kusaala ku muzikiti gwa Old Kampala asabye abantu okubeera abakekkereza okuyita mu mbeera eriwo, gy’agambye nti yakaseera buseera.\nNabbanja asabye abasiraamu okwongera okusabira emirembe mu nsi yonna, nti kubanga ebbeeyi y’ebintu terinnye mu Uganda wokka wabula nsi yonna.\nAsuubizza nti government siyakwongera kulinnyisa misolo omwaka gw’ebyensimbi ogujja.\nMufti Shaban Ramathan Mubajje\nKu muzikiti omukulu ogwa Old Kampala, okusaala Swallat Eid Ilfitir emalako ekisiibo ky’omwezi gwa Shawalluh okusinzira ku kalenda y’eddiini y’obusiraamu, kukulembeddwamu Mufti wa Uganda Sheik Shaban Ramathan Mubajje.\nMufti Mubajje ategeezezza nti obusiiramu mu Uganda bwandibadde bwegatta dda nenjawukana eziriwo zandibadde zagwawo dda.\nAgambye nti waliwo abakungu mu government ya kuno abasinze okulemesa enteekateeka y’okwegatta kw’abasiraamu okutambula obulungi olw’e bigendererwa byabwe ebitamanyiddwa.\nAmbassador wa Libya mu Uganda Ibrahim Sultan Almajhari asaalidde ku Old Kampala n’asaba abayisiraamu okukulembeza emirembe mu byona byebakola.\nAmbassador wa Libya mu Uganda Ibrahim Sultan Almajhari\nMu kusaala okubadde ku Nakivubo blue primary school kukulembeddwamu akulira abatabbuliki mu ggwanga Amir Umar Sheik Kamoga n’agamba nti ng’abasiraamu tebalina buzibu bwonna na government, nti naye waliwo bannabwe ababawaayiriza nebabasibako ebigambo n’ebikolwa byebatamanyi.\nSheik Kamoga yakwatibwa government n’asibwa mu kkomera okumala emyaka 6 ng’avunaanibwa emisango gy’obutujju wabula oluvannyuma gyamujibwako n’ayimbulwa.\nBisakiddwa: Lubega Mudashiru ne Sharif Lukenge


GIWUNYE! Omufeere abadde yeeyitta munnamaggye wa CMI akwattiddwa, aguddwako emisango emikambwe – The Bridge Uganda\nEbitongole byokwerinda omuli Poliisi n’amaggye bikutte omusajja Emmanuel Ngobi nga mutuuze ku kyalo Ntege mu kibuga kye Jinja ku misango gy’okwefuula omusirikale munnamaggye ali ku ddaala lya Captain.\nNgobi nga mu kiseera kino ali ku kitebe ky’amaggye ekya Gadaffi, akwattiddwa ng’ali mu kyambalo ky’amaggye nga yefudde omusirikale wa CMI.\nAbadde yeegumbulidde okuggyako abantu ensimbi mu disitulikiti y’e Mukono ne Jinja ng’abasuubiza okubatwala ng’abakozi mu kitongole ekikola ku by’emmere mu nsi yonna ekya world food program.\nOlukwattiddwa, akkirizza okwenyigira mu kuggyako abantu ensimbi era agambye nti abadde akikola, okunoonya ensimbi okwebezaawo nga bwanoonya omulimu.\nWabula Edwin Mawanda, omwogezi w’amaggye mu kitundu ekyo, agambye nti Ngobi aguddwako emisango egy’enjawulo omuli okusangibwa n’ekyambalo ky’amaggye, okwefuula kyatali era okunoonyereza kutandikiddewo.


Bukedde Online - bagaanyi okudda mu kisaawe\nbagaanyi okudda mu kisaawe\nTtiimu ya KCCA bagiyiyeemu kavu\nBANNAYUGANDA basatu abazannya ogw’ensimbi mu Simba eya Tanzania boolekedde okufuumuulwa mu ttiimu eyo lwa kwediima. Hamis ‘Diego’ Kiiza, Murushid Juuko ne Brian Majwega be boolekedde okukwatibwa ku nkoona n’abazannyi abalala basatu lwa kwediima okuzannyira ttiimu eno nga bagamba nti tebasobola kuzannya mupiira gwonna nga tebasasuddwa musaala gwabwe ogw’omwezi oguwedde.\nKu Lwokusatu, Simba bwe yabadde eremagana ne MAJI MAJI 0-0, abazannyi bano tebaalabiseeko sso nga ne ku Ssande baakoze ekintu kye kimu nga Simba ewangula Mutibwa Sugar ggoolo 1-0 mu liigi.\nKino kyawalirizza bakama baabwe okulagira omutendesi Jackson Mayanja naye Munnayuganda okubayimiriza nga bagamba nti tebayinza kugumiikiriza bazannyi batalina mpisa. Majwega ne Kiiza, Simba bagyegasseeko sizoni eno sso ng’eno sizoni ya Juuko ya yaakubiri.\nSimba yaakusatu mu liigi nga mu mupiira 29 erina obubonero 62Kigambibwa nti endagaano za Bannayuganda bano zandisazibwamu olw’okwediima ng’abakungu ba Simba bagamba nti, “Ttiimu yaffe nnene okuzannyiramu abazannyi abagezaako okwonoona erinnya lyayo.” Guno si gwe mulundi ogusoose okweyisa mu ngeri enyomoola amateeka ga ttiimu eno.\nBukedde bwe yabuuzizza omutendesi Mayanja yategeezezza nti kituufu abazannyi bano baagaanyi okuzannya era tebali mu nkambi kyokka ekisinga okumuluma kwe kuba nga baakikoze nga tebambuulide ng’omutendesi waabwe ate Munnayuganda munnaabwe.\nYayongeddeko nti nga baakamala okuwangulwa, Mwadui yasoma olukalala lw’abazannyi abagenda okuzannya emipiira ebiri ogwa Maji Maji ne Mtibwa kyokka yatuuka mu nkambi nga Majwega ne banne tebaliimu.\n“Ekisinga okunnuma kwe kuba nti abazannyi bano bwe baamala okuzannyira Cranes ng’ettunka ne Burkina Faso bagaanira e Kampala bakama bange ne banteeka ku nninga nga balowooza nti mbimanyiiko kyokka be bamu abeediimye. Bulijjo batusasulira mu budde kyokka ku mulundi guno bayisizzaamu ennaku ssatu zokka ssente ne bazituwa,” Mayanja bwe yategeezezza


Bukedde Online - Ttiimu za Super zeebugira liigi\nAbaana abava mu bitundu by'omugotteko bajuniddwa...\nMagogo amazeeko ekibonerezo ky'okutunda tiketi...\nOluzannya lwa StarTimes Uganda Premier League olwokubiri lutandika mu January\nStephen Mukwala (ku kkono) Mike Mutebi ne Bainamani\nOLUZANNYA olwokubiri olwa liigi y’eggwanga eya babinywera, ‘StarTimes Uganda Premier League’, lutandika mu January w’omwaka ogujja.\nBernard Bainamani, akulira emirimu mu kakiiko akaddukanya liigi, yagambye nti kino bakikoze kubanga baagala liigi ekomekkerezebwe mangu, Cranes y’abaguzannyira awaka esobole okubeera n’ekiseera ekimala okwetegekara empaka za CHAN. Empaka zino zaakubeera mu Cameroon wakati wa April 4-25, 2020.\n“Ensengeka y’emipiira gino egenda kufulumizibwa ekiseera kyonna, nga wadde giyinza okubeera egy’okumukumu, tugenda kufuba okulaba nga gisengekebwa mu ngeri etegenda kumenya ttiimu yonna,”Bainamani bwe yannyonnyodde. Yabadde ku wooteeri ya Kati Kati e Lugogo ku Mmande, ku mukolo gw’okukwasizaako omuzannyi n’omutendesi abaanywedde mu bannaabwe akendo mu November.\nStephen Mukwala (Maroons), eyateeba ggoolo musanvu, ne Mike Mutebi, atendeka KCCA FC be bawangudde ebirabo bino.\nOluzannya olwasooka we lwaggweerako nga Vipers SC ekajjadde ku ntikko n’obubonero 36 okuva mu mipiira 15, KCCA bakyampiyoni b’omwaka oguwedde bali mu kyakubiri ku 32, BUL FC (29) ne Villa mu kyokuna ku 27. Police, Bright Stars ne Proline ze zikoobedde okuva wansi.


Okkuzza Omuzigo Kye Ki? – Uganda Today\nOmukolo Ogukomekkereza Emikolo Egyokuwayira\nChris KatoOctober 9, 2021\nMu mpisa n’obuwangwa bwa Baganda, waliwo omukolo ogukomekereza emitendera omuntu gyalina okuyitamu okumaliriza okuwasa oba okufumbirwa. Okkuzza omuzigo gwe mukolo ogusembayo. Edda nga abawarabbu nabazungu tebannajja kuno, tewaali omulimu mulala eri omukyala mu Buganda okujjako okulima n’okulunda ebisolo ebyenjawulo.\nN’olwekyo buli musajja eyawasanga, nga omukyala gwawasizza abeera alina omulimu gumu gwokka gwa kulima mpoozi n’okufumba. Okuwasa n’okwogereza omukyala mu mpisa z’Abaganda kwatandikanga n’omuzadde omusajja okulaba omuwala gwaagwanyiza mutabaniwe, naatukirira abazadde b’omuwala nabategeeza nga muwala waabwe bwamwagaliza mutabaniwe, kino abazadde b’omuwala bwebakisiimanga, nga babagulizaako muwala waabwe, naye bweyabanga omulenzi gwebogerako ammumanyi, olwo yakirizaanga obo okugaana.\nOmuwala Yettikanga Ettooke nga awerekerwaako bagandabe ne banyina ne Senga\nNaye ebiseera ebisinga abazadde b’omuwala bwebasiimanga ekirowoozo ekibawereddwa, omuwala okugaana kyabaanga kizibu. Olumu bamufumbizaanga nga nomusajja gwagenda okufumbirwa tamumanyi!. Kino bwekyaggwanga, omuwala bweyabanga tawerezeddwa wa Sengawe, kumubangula, yasindikibwanga ewa Sengawe amutegeeze nga bweyali afunnye omusajja ow’okufumbirwa.\nWano Senga w’omuwala yatandikirangawo okutekega okukyaaza omulenzi amulabe nokutegeka okumwanjula mu maka gaabazadde b’omuwala.Wano omukolo oguddirira gwe gw’okwanjula ate guno neguddirirwa embaga ezingiramu n’okutwaala “kasuze katya”\nOmukolo Gwo Okkuzza Omuzigo\nGuno gwe mukolo ogukomekkereza okuwasa wano mu Buganda.\nSinga omuwala agenda mu bufumbo nga embaga ewedde,amalayo ennaku 14 n’akomawo okutegeeza ssenga nga bwe bitambula ( eby’omukisenge) olwo bonna awaka ne basanyuka era ne batekateeka ebyo by’aba alina okutwala. Singa Omuwala akawangamula nti omusajja gwaba afumbiddwa yatomerwa Endiga, olwo omukolo guno tegukolebwa okutuusa nga omusajja ajjanjabiddwa nawona.\nAbakyala nga beettise enkota z’amattooke ku mitwe\nWano omuwala azingirwa enkata era attikkibwa ettooke n’enkoko ate baganda be wamu ne mwanyina ( eya mugaba) bamwettikkirako ebirala era ne ssenga talutumirwa mwana.. Ew’omusajja babeera babalindiridde ng’enkonge y’okukkubo era babeera bategese eby’okulya.\nKasita batuuka,wakati mu kusakaanya,omwami attikkula kabite we era omukolo oguddako gwa kulwanira nkata.\nWano omwami ne mukoddomi we eyamuwa omukyala batandika okulwanira enkata nga bayambibwako bannyinaabwee ku njuuyi zombi.\nKiki ekibaawo singa abooludda lw’omukyala bagitwala?\nKino kitegeeza nti obufumbo buli mu mattiga era omuwala yayagala nga nnyo bba agitwaala okusobola okunywera mu bufumbo. Enkata eno ezingirwamu eddagala okusobozesa omukyala okulya eddya.\nOmukolo guno gugeenze guddibizibwa era batono abakyagukola ensangi zino newankubadde Nabagereka wa Buganda yagukola nga okkomekereza emikolo gy’okufumbirwa Ssabasajja.\nThe Mushrooming Christian Born Again Denominations In Africa Is Detrimental\nFormer Presidential Candidate Weighs In On The Country’s Lockdown\nPresident Tibuhaburwa Didn’t Show Up Again\nMP Abdu Kantuntu Asked To Answer\nWho Says Ugandans Cannot Extricate Themselves?


Alipoota ekwata ku ndagaano y’emmwanyi eyanjulwa wiiki ejja mu parliament – CBS FM\nAlipoota ekwata ku ndagaano y’emmwanyi eyanjulwa wiiki ejja mu parliament\nAkakiiko ka parliament akalondoola ebyobusuubuzi naamakolero kamalirizza okwekenneenya endagaano y’emmwaanyi government gyeyakola ne musiga nsimbi owa kampuni ya Vinci Coffee company limited.\nAkakiiko kano kamaze wiiki namba nga kawuliriza ebirowoozo by’abantu abenjawulo, n’okwekennenya endagaano eno.\nWiiki ejja alipoota eno lwesuubirwa okwanjulwa mu parliament ababaka bajikubaganyeeko ebirowoozo.\nEbimu ku byanjuddwa mu alipoota y’akakiiko kano ababaka gyebatandise okusaako emikono, bakkiriziganyizza nti endagaano eno esazibwemu yonna.\nEnsonda mu kakiiko kano zitegezeza nti ababaka bakinogaanyiza nti kimenya amateeka musiga nsimbi okuweebwa enkizo yekka okugereka ebbeeyi y’emmwanyi ,okugula emmwanyi ewatali kuvuganya ,minister w’ebyensimbi okwewa obuyinza obumusonyiwa emisolo n’ebirala.\nAbabaka bagala nti bwewabaawo ensimbi zonna ez’okuliyirira musiga nsimbi,abantu kinnoomu abaateeka emikono ku ndagaano ezo bebabeera baziriwa.\nMusiga nsimbi ayogerwaako Enrica Pinetti ababaka baakizudde nti talina nsimbi zakuddukanya kirime kya mmwanyi, nti wabula ayagala kusinga ttaka mu bank afunireko ensimbi, so nga nalyo lyamuwebwa government yiika 25 azimbeko ekkolero.\nSsaabawolereza wa government Kiryowa Kiwanuka yasinzidde mu kakiiko Kano kulwokuna lwa wiiki eno,naaagamba nti singa endagaano eno esazibwamu ,Uganda yakuliyirira musiga nsimbi ono ensimbi zonna zanaaba asabye.


Ensonga Lwaki Abayudaaya Abaaliwo mu Kyasa Ekyasooka Baali Basuubira Okujja kwa Masiya | Ogw’Okusoma\nTendereza Kristo—Kabaka Ow’Ekitiibwa!\nSanyuka olw’Embaga ey’Omwana gw’Endiga!\nNnamwandu w’e Zalefaasi Yafuna Emikisa olw’Okwoleka Okukkiriza\nYakuwa—Mugabi era Mukuumi\nYakuwa—Mukwano Gwaffe Asingayo\n‘Tunuulira Obulungi bwa Yakuwa’\nOKUVA MU TTEREKERO LYAFFE Yanyweza Okukkiriza Kwabwe Emyaka 100 Emabega\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Kwangal Kwanyama Latvian Lingala Lithuanian Luganda Lunda Luo Luswayiri Luvale Luwalabu Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Totonac Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nOmunaala gw'Omukuumi—Ogw'Okusoma mu Kibiina | Febwali 2014\nLwaki Abayudaaya abaaliwo mu kyasa ekyasooka baali “basuubira” okujja kwa Masiya?\nMu kiseera kya Yokaana Omubatiza, “abantu baali basuubira okujja kwa Kristo era nga beebuuza mu mitima gyabwe ebikwata ku Yokaana nti: ‘Yandiba nga ye Kristo?’” (Luk. 3:15) Lwaki Abayudaaya baali basuubira okujja kwa Masiya mu kiseera ekyo? Waliwo ensonga nnyingi ezaabaleetera okumusuubira.\nYesu bwe yazaalibwa, malayika wa Yakuwa yalabikira abasumba abaali bakuuma ebisibo byabwe okumpi ne Besirekemu. Malayika oyo yabagamba nti: “Leero Omulokozi, Kristo Mukama waffe, azaaliddwa mu kibuga kya Dawudi.” (Luk. 2:8-11) Oluvannyuma lw’ekyo, “wajjawo bamalayika abalala bangi ab’omu ggye ery’omu ggulu nga batendereza Katonda, era nga bagamba nti: * ‘Ekitiibwa kibeere eri Katonda mu ggulu, n’emirembe gibeere ku nsi mu bantu Katonda b’asiima.’”—Luk. 2:13, 14.\nEbyo bamalayika bye baagamba abasumba abo byabakwatako nnyo. Baasitukiramu ne bagenda e Besirekemu. Bwe baatuukayo ne balaba Yusufu, Maliyamu, awamu ne Yesu, ‘baayoogera ebyo ebyali bibategeezeddwa ebikwata ku mwana.’ N’ekyavaamu, ‘bonna abaawulira beewuunya ebintu abasumba bye baabagamba.’ (Luk. 2:17, 18) Ebigambo “bonna abaawulira” biraga nti abasumba tebaayogera na Yusufu na Maliyamu bokka. Oluvannyuma, abasumba abo bwe baali baddayo ewaabwe, ‘baagulumiza Katonda era ne bamutendereza olw’ebyo byonna bye baawulira ne bye baalaba nga bwe byali bibategeezeddwa.’ (Luk. 2:20) Tewali kubuusabuusa nti abasumba abo baagenda babuulira abantu abalala ebintu ebirungi ebikwata ku Kristo bye baali bawulidde.\nMaliyamu bwe yatwala mutabani we oyo omuggulanda mu Yerusaalemi okumuwaayo eri Yakuwa, ng’Amateeka ga Musa bwe gaali galagira, nnabbi omukazi Ana yatandika “okwebaza Katonda, era n’ayogera ebikwata ku mwana eri abo bonna abaali balindirira okununulibwa kwa Yerusaalemi.” (Luk. 2:36-38; Kuv. 13:12) Bwe kityo, amawulire agakwata ku kulabika kwa Masiya geeyongera okusaasaana.\nNga wayise ekiseera, “abalaguzisa emmunyeenye [baava] ebuvanjuba ne bajja e Yerusaalemi, ne babuuza nti: ‘Kabaka w’Abayudaaya eyazaaliddwa ali ludda wa? Kubanga twalabye emmunyeenye ye nga tuli ebuvanjuba era tuzze okumuvunnamira.’” (Mat. 2:1, 2) Ekyo “Kabaka Kerode bwe yakiwulira [yatya], era n’ab’omu Yerusaalemi bonna ne batya; n’akuŋŋaanya bakabona abakulu bonna n’abawandiisi b’abantu, n’ababuuza Kristo gye yali ow’okuzaalirwa.” (Mat. 2:3, 4) Ekyo kyaleetera n’abantu abalala bangi okukimanya nti oyo eyandibadde Masiya yali azze. *\nEbyo bye tusoma mu Lukka 3:15 biraga nti Abayudaaya abamu baali balowooza nti Yokaana Omubatiza ye yali Kristo. Kyokka Yokaana yakiraga nti si ye yali Kristo bwe yagamba nti: “Anvaako ennyuma ansinga obuyinza, sisaanira na kumuggyamu ngatto. Oyo ajja kubabatiza n’omwoyo omutukuvu n’omuliro.” (Mat. 3:11) Ebigambo bya Yokaana ebyo byaleetera abantu okweyongera okusuubira okujja kwa Masiya.\nKyandiba nti Abayudaaya abaaliwo mu kyasa ekyasooka baabalirira ekiseera eky’okujja kwa Masiya nga basinziira ku bunnabbi obwa wiiki 70 ezoogerwako mu Danyeri 9:24-27? Ekyo bayinza okuba nga baakikola wadde nga tewali bukakafu bulaga nti baakikola. Ekituufu kiri nti mu kiseera kya Yesu, obunnabbi obukwata ku wiiki 70 bwannyonnyolwanga mu ngeri za njawulo, era tewali n’emu ku nnyinnyonnyola ezo ekwatagana n’engeri gye tutegeeramu obunnabbi obwo leero. *\nAbeesene, nga kano kaali kabinja akamu ak’eddiini akaalimu Abayudaaya abaabeeranga mu ddungu, baayigirizanga nti emyaka 490 bwe gyandibadde ginaatera okuggwaako Bamasiya babiri bandirabise. Naye tetumanyi obanga okubalirira okwo Abeesene baakwesigamya ku bunnabbi bwa Danyeri. Ka kibe nti okubalirira okwo baali bakwesigamizza ku bunnabbi bwa Danyeri, kizibu okukkiriza nti Abayudaaya okutwalira awamu baali bayinza okukkiririza mu mbalirira y’abantu abo abaali beeyawudde ku Bayudaaya abalala.\nMu kyasa eky’okubiri E.E., Abayudaaya abamu baali balowooza nti wiiki 70 zaatandika nga yeekaalu eyasooka ezikiriziddwa mu mwaka gwa 607 E.E.T. ne ziggwaako nga yeekaalu ey’okubiri ezikiriziddwa mu mwaka gwa 70 E.E. Ate abalala baali balowooza nti obunnabbi obwo bwatuukirira mu kiseera kya Bamakabiizi mu kyasa eky’okubiri E.E.T. N’olwekyo, Abayudaaya baali tebakkiriziganya ku ngeri wiiki 70 gye zaalina okubalibwamu.\nSinga abatume n’Abakristaayo abalala abaaliwo mu kyasa ekyasooka baali bategeera bulungi obunnabbi obukwata ku wiiki 70, bandibadde babwogerako ng’obukakafu obulaga nti Yesu Kristo ye yali Masiya era nti yajjira mu kiseera ekituufu. Naye tewali bukakafu bulaga nti ekyo Abakristaayo abaasooka baakikola.\nWaliwo n’ekintu ekirala kye tusaanidde okulowoozaako. Abawandiisi b’Enjiri baakiraga nti obunnabbi bungi obuli mu Byawandiikibwa eby’Olwebbulaniya bwatuukirira ku Yesu. (Mat. 1:22, 23; 2:13-15; 4:13-16) Naye tewali n’omu ku bo yalaga nti obunnabbi bwa wiiki 70 bwatuukirira ku Yesu Kristo.\nOkuwumbawumbako: Tetulina bukakafu bulaga nti abantu abaaliwo mu kiseera kya Yesu baali bategeera bulungi obunnabbi obukwata ku wiiki 70. Kyokka, ebyo bye tusoma mu bitabo by’Enjiri biraga nti waliwo ebintu bingi ebiyinza okuba nga byaleetera Abayudaaya ‘okusuubira’ okujja kwa Masiya.\n^ lup. 4 Bayibuli tegamba nti bamalayika “baayimba” nga Yesu azaaliddwa.\n^ lup. 7 Tuyinza okwebuuza, Lwaki abalaguzisa “emmunyeenye” baakwataganya emmunyeenye gye baalaba n’okuzaalibwa kwa “Kabaka w’Abayudaaya”? Kyandiba nti baawulira amawulire agakwata ku kuzaalibwa kwa Yesu nga bayita mu Isiraeri?\n^ lup. 9 Okumanya ebisingawo ebikwata ku ngeri gye tutegeeramu obunnabbi obukwata ku wiiki 70, laba akatabo Ssaayo Omwoyo ku Bunnabbi bwa Danyeri! essuula 11.\nEbibuuzo Ebiva mu Basomi—Febwali 2014\nOMUNAALA GW'OMUKUUMI—OGW'OKUSOMA MU KIBIINA Febwali 2014


Bukedde Online - 'Ente nzizimbira wakati mu lusuku okufunamu ekisinga'\nVanilla azze engulu , kkiro kati egula 35,...\n‘Ente nzizimbira wakati mu lusuku okufunamu ekisinga’\nGodfrey Lutalo alina yiika z’olusuku ttaano naye ente yazizimbiramu ebiyumba.438,000\nOLUVANNYUMA lw’okutandika okulunda nnakakasa nti ddala omuntu ayagala okufuna mu bulimi alina okussaako okulunda kubanga bino byombi bitambulira wamu.\nGodfrey Lutalo, omulimi era omulunzi e Kikoma- Buikwe, agamba nti yatandika na kulima kasooli, kwe yava okudda ku lusuku kyokka olw’okuba nti ettaka lyetaaga okuliikiriza okugula obusa kyali kya buseere kwe kusalawo okutandika okulunda ente.\nWano w’asinziira okuwa omuntu yenna ayagala okuganyulwa mu bulimi oba obulunzi okubikolera awamu byombi kubanga ebiva mu kimu nga kasasiro ate bibeera n’omugaso mu kirala. ENTANDIKWA Nalina ettaka lya yiika 10 kwe natandikira okulima kasooli mu 2012 ku yiika ttaano. Muno nakungulamu ttani munaana.\nOno nnamutwala e Kisumu ne nfunamu obukadde buna. Nawulira nga sifunyeemu bulungi era ne nsalawo okutandika okulima olusuku.\nNatandika n’ebikolo 500 mu 2013, nga buli ndu nagigulanga ku 1,000/- okuva ku mwami eyafuna Mpologoma okuva mu NAADS.\nEndu nazifunanga musoolesole ng’oluusi akuwaayo 100, n’oyisaawo omwezi kubanga abantu abaali bazaagala baali bangi.\nMu kiseera ng’olusuku lukwali luto nasalawo okusimbamu ebijanjaalo era muno nafunamu kkiro 2,500 kyokka bino byampisa bubi era ne mbiviirako ddala. Mu lusuku binywa nnyo ettaka!\nMu kiseera kino nnina yiika z’ebitooke ttaano nga muno nninamu ebitooke 1,000; ntemamu amatooke 40 – 50 buli wiiki. Okutwaliza awamu ngatunda 10,000/- ekitegeeza nti nfuna 400,000/- ne 500,000/- buli wiiki olwo omwezi ne nfuna 1,600,000/- - 2,000,000\nOmulangira Ssimbwa alemesezza BLB e Makindye